باشترین خۆراك بۆ ڕێگری كردن لە شێرپەنجەی مەمك\nبه‌روار : 22-10-2018\nبینراوه : 768\nبەگوێرەی یەكێك لە تازەترین توێژینەوەكان كە لە گۆڤاری (New England Journal of Medicine) دا بڵاوكراوەتەوە , و بەبەشدای 6711 خانم ئەنجام دراوە ,كە تەمەنیان لە نێوان (18-75) ساڵیدا بووە, ئاماژە بەوەكراوە كە ئەو كەسانەی لە قۆناغی سەرەتایی توشبوون بە شێرپەنجەی مەمكدان پێویستیان بە وەرگرتنی چارەسەری كیمیایی نی یە . و بە ڕێگەی تر وەك گۆڕینی شێوازی ژیان و پەیڕەوكردنی سیستمی خۆراكی تەندروست دەتوانرێت بەسەر حاڵەتەكەدا زاڵ ببن.\nسەرەڕای ئەو ڕاستی یەی كە بەشێك لە هۆكارەكانی توشبوون بە شێرپەنجە لە دەرەوەی كۆنترۆڵكردنی مرۆڤدا , وەك كاریگەری بۆهێلەكان و بۆماوەیی , بەڵام توێژەران پێیان وایە كە بە گۆڕینی شێوازی ژیان و بە خۆراكی تەندروست دەتوانرێت بە سەر ئەم نەخۆشی یە كوشندەیەدا زاڵا ببین , بە شێوەیەك لە هەر 20 كەیسێك لە توشبووانی شێر پەنجە – كەسێكیان ڕزگاری ببێت تەنها بە گۆڕینی ئەو خۆراكانەی دەیخۆن..!\nگەرچی تەنها یەك خۆراكی تایبەت و دیاری كراو نی یە كە مرۆڤ بپارێزێت لە توشبوون بە شێرپەنجە بەگشتی , بەڵام بە پەیڕەوكردنی سیتمی خۆراكی تەندروست و خاوێن دەتوانرێت ڕێگری بكرێت لە توشبوون و گەشەكردنی حاڵەتەكە . لێرەدا ئاماژە بە هەندێك لەو خۆراكانە دەكەین كە زۆر بەسوود و كاریگەرن بۆ ڕێگری كردن لە گەشەكردنی خانەشێرپەنجەیی یەكان و یارمەتی پاراستن و زووتر چاكبوونەوەی توشبووان بە شێرپەنجە بەگشتی و شێرپەنجەی مەمك بە تایبەتی دەدەن لە قۆناغە زۆر سەرەتایی یەكانی توشبووندا.\nباشترین ئەو خۆراكانەش بریتین لـــە:\n1. قارچك: خواردنی قارچك یارمەتی پاراستن ئەدات لە توشبوون بە شێرپەنجەی مەمك. بەگوێرەی توێژینەوەیەك لە گۆڤاری (International Journal of Cancer) دا بڵاوكراوەتەوە , باس لەوە دەكرێت كە ئەو خانمانەی ڕۆژانە بڕی 10 ملگم قارچكی فرێش دەخۆن مەترسی توشبوونیان بە شێرپەنجەی مەمك كەمترە لەو خانمانەی قارچك لە خۆراكی ڕۆژانەیاندا نی یە. گەرچی گۆڤارەكە ئاماژەی بەو هۆكارانە نەداوە كە وا لە قارچك دەكەن ئەوەندە كارریگەربێت.\n2. فاصولیا: ئەوە زانراوە كە فاصولیا دەوڵەمەندە بە ڕیشاڵەكان و ڕێگری دەكات لە زیاد بوونی كێش, بەڵام تا ئێستا ئەوە نەزانرابوو كە بۆ ڕێگری كردن لە توشبوون بە شێرپەنجەی مەمك یش زۆر كاریگەرە. توێژەرانی (زانكۆی هارڤارد) باس لەوە دەكەن كە ئەو خانمانەی ڕۆژانە بڕی 10 ملگم فاصولیای دەخۆن مەترسی توشبوونیان بە شێرپەنجەی مەمك بەڕێژەی %7 كەمتر دەبێتەوە. توێژەران پێیان وایە ڕیشاڵەكان دەبنە هۆی كەمكردنەوەی ڕێژەی هۆرمۆنی ئیسترۆجین لە خوێندا , كە كاریگەری هەیە بۆ مەترسی توشبوون بە شێرپەنجەی مەمك.\n3. نۆك: بەیەكێك لەسەرچاوە دەوڵەمەندەكانی پرۆتین دادەنرێت بۆ دابەزاندنی كێش زۆر كاریگەرە, لەبەرئەوەی ڕێژەیەكی زۆر باش لە ڕیشاڵەكانی تێدایە. بە گوێرەی توێژینەوەكان نۆك دەبێتە هۆی كەمكردنەوەی مەترسی توشبوون بە شێرپەنجەی مەمك بەهۆی بوونی ماددە دژەشێرپەنجە لە پێكهاتەیدا.\n4. تەماتە: بەهۆی بوونی دژە ئۆكسانی (lycopene) لە تەماتەدا دەبێتە هۆی كەمكردنەوەی مەترسی توشبوون بە شێرپنجەی مەمك لە خانماندا بە ڕێژەی %22 .\n5. پەتاتەی شیرین: پەتاتە بەگشتی و , و پەتاتەی شیرین بە تایبەتی دەوڵەمەندە بە بیتاكارۆتین , كە دەبێتە هۆی كەمكردنەوەی مەترسی توشبوون بە شێرپەنجە, بە گوێرە گۆڤاری دامەزاروەی نیشتمانی شێرپەنجە , ئەو خانمانەی ڕێژەی بیتاكارۆتین لە خوێنیاندا بەرزە مەترسی توشبونیان بە شێرپەنجە مەترسیدارەكان بە ڕێژەی % 17 كەمترە .\n6. چا: بەتایبەتی چای سەوز زۆر بەسوودە. بە گوێرەی توێژینەوەیەكی (NIH) ئەو خانمە یابانی یانەی ڕۆژانە لانی كەم یەك كوپ چای سەوز دەخۆنەوە هۆرمۆنی ئیسترۆجین لە میزیاندا كەمتربووە كە ماددەیەكی كاریگەرە بۆ توشبوون بە شێرپەنجەی مەمك. باشترین شێوازیش بۆ ئامادەكردنی چا ئەوەیە كە لە ماڵەوەبێت و تازە و خاوێن بێت.\nژماره‌ی سه‌ردان : 353,698 میوان : 76


ئاسیا تایمز : سەلماندنی شکستی سیستەمی بەرگری مووشەکی ئەمریکا لە هێرش بۆ سەر هەولێر\n18 February 2021 18:28\nپەیامی کورد ... ئاسیا تایمز : سەلماندنی شکستی سیستەمی بەرگری مووشەکی ئەمریکا لە هێرش بۆ سەر هەولێر .\nماڵپەڕی ئاسیا تایمز لە ڕاپۆرتێکدا جەختی کردەوە کە لە هێرشی مووشەکی بۆ سەر پارێزگای هەولێر سەلمێندرا کە سیستەمی بەرگری ئەمریکا لە دژی هێرشە مووشەکییەکانی کەمە و لە زۆربەی حاڵەتەکان دا بێ کەڵک و ناکارئامەن .\nبە پێی ڕاپۆرتێک لە ماڵپەری ئاسیا تایمز ئەمڕۆ پێنجشەممە لە ڕاپۆرتێکدا جەختی کردەوە کە هێرشی مووشەکی بۆ سەر بنکە و مۆڵگەی نیزامی و سەربازی ئەمریکا لە هەولێر سەلماندی کە سیستەمی بەرگری واشینتۆن لە بەرامبەر هێرشی مووشەکی دا کەمە و لە زۆربەی حاڵەتەکانیشدا بێ کەڵک و ناکارئامەیە .\nلەم ڕاپۆرتەدا هاتووە : بەرگری لە بنکە و پێگەی سەربازی و نیزامی ئەمریکا لە هەولێر لە ڕێگای سیستەمێکی بەرگری ئاسمانی پاترییۆتی ئەمریکی و سیستەمێکی تۆپهاوێژی خێرای C-RAM بۆ پارێزگاریکردن لە مووشەک گەلی پاترییۆت ئەنجام دراوە بەڵام سەبارەت بە چالاک کردنی هەر یەکە لە دوو سیستەمەکە لە کاتی هاوێشتنی مووشەکەکان بەرەو بنکە ، ئەو شوێنەی کە ویلایەتەیەکگرتووەکان و عێراق ڕایانگەیاند ١٤ مووشەک بەرەو ئەم بنکە و فڕۆکەخانەی نێودەوڵەتی هاوێشتراوە ، هیچ زانیارییەک بڵاو نەکراوەتەوە .\nبە پێی ڕاپۆرتی ئاسیا تایمز ، وەزارەتی بەرگری ئەمریکا ئەپریلی ساڵی ڕابردوو کە دوو پاتری پاترییۆت ی لە عێراق کە یەکێکیان لە بنکەی ئاسمانی الاسد و ئەوی دیکەش لە بنکەی سەربازی هەولێر جێگیر کردووە و لە حاڵێکدا کە ئەم دوو بنکەیە پاریزراو ناوبردراوە بەڵام هیچ ئاماژەیەک بۆ خستنەخوارەوەی مووشەکە هاوێشتراوەکان لە هێرشەکەی سەر هەولێر نەکراوە .\nعێراق الاسد ئەمریکا


فەرموودە: ئەوەی بجەنگێت وکوشتار بکات بۆ ئەوەی وشەی خوای گەورە بەرز بێت ئەمە لە پێناو خودایە - فرەفەرهەنگی فەرموودە وەرگێڕاوەکانی پێغەمبەر -صلى الله عليه وسلم-\nفەرموودە: ئەوەی بجەنگێت وکوشتار بکات بۆ ئەوەی وشەی خوای گەورە بەرز بێت ئەمە لە پێناو خودایە\nلە ئەبی موسای ئەشعەرییەوە -ڕەزای خوای لێبێت- دەڵێت: «پێغەمبەر ﷺ پرسیاری لێکرا سەبارەت بە پیاوێک کە بۆ ئازایەتی شەڕ یان بۆ دەمارگیری یان بۆ ڕیا شەڕ دەکات، ئایا کام لەمانە لە پێناو خوای گەورەیە؟ ئەویش فەرمووی: «ئەوەی بجەنگێت بۆ ئەوەی وشەی خوای گەورە بەرز بێت، ئەمە لە پێناوی خوای گەورەیە».\nپیاوێک پرسیاری لە پێغەمبەر ﷺ کرد سەبارەت بە پیاوێک کە دژی دوژمنانی ئاینی ئیسلام کوشتار دەکات، بەڵام مەبەستی لەم کوشتار کردنەی دەربڕینی ئازایەتی خۆیەتی بۆ خەڵکی. وپیاوێکی تر کوشتار دەکات وەکو دەمارگیریەک بۆ نەتەوەکەی ونیشتمانەکەی. ویەکێکی تر کوشتار دەکات بۆ ڕیا بۆ ئەوەی خەڵکی پێی بڵێن موجاهیدە لە پێناوی خودا و وەسف وستایشی بکەن. ئایا کام لەم سیانە لە پێناوی خوای گەورە جەنگ دەکەن؟ پێغەمبەر ﷺ بە پوختترین ڕستە وزۆرترین واتا وەڵامی دایەوە: ئەوەی کوشتار بکات بۆ ئەوەی وشەی خوای گەورە بەرز بێت ئەوا لە پێناوی خودایە، وجگە لەمە لە پێناوی خودا نییە چونکە بۆ مەبەستی تر کوشتاری کردووە. وکردەوەکان بنیات نراوە لە سەر نیەتەکان بە پێی چاکی وخراپییان، وئەمەش گشتیە بۆ هەموو کردەوەکان کە بە پێی نیەتەکانە، بە باش وخراپەوە، وبەڵگەش لە سەر ئەم بابەتە زۆرە.


ئه‌م بابه‌ته 1559 جار خوێنراوه‌ته‌وه\nلە دامەزراندنی میرنشینەکانەوە تا دروستبوونی حکومەتی هەرێمی کوردستان، هەمیشە دەستەڵاتدارێتیی کوردیی لەم ناوچەیە بەپێی بەرنامەو بەرژەوەندیی ئیمپراتۆرەکانی ڕابوردوو و دەوڵەتەکانی ئێستا کاریانکردووە. تەنها لە پەراوێزدا گەڕاونەتەوە بۆ بەرژەوەندیی گەلی کورد و بەڕێوەبردنی میرنشین و حکومەتەکانی. بۆ نمونە وڵاتە زلهێزەکان و ئیمپراتۆرەکان بە پێی ویست و بەرژەوەندیی خۆیان ئاڵوگۆڕیان بە میر و حاکمە کوردەکان کردووە، ئەگەر پێویستیشی کردبێت، بەئاسانیی بەرەو شەڕی ناوخۆیان بردوون، تا ئاستی کۆتاییهێنان بە دەستەڵاتەکانیان.\nلە مێژووی کۆن و نوێدا هیچ میرنشین و حکومەت و جوڵانەوەیەکی سیاسیی کورد لە باشووردا نادۆزیتەوە، کە بەم دۆخە ترسناکەدا تێنەپەڕیبێت. ئەگەر دەستەڵاتدارێکیش سەرپێچیی ئەجێندای دەرەکیی کردبێت، زۆر بەئاسانیی دوریانخستووەتەوە، یاخود لەسێدارەیانداوە، لە نمونەی قازیی محەمەد و شێخ سەعیدی پیران.\nدوای ڕاپەڕینی ساڵی 1991 لە ڕوکەشدا حکومەتێکی خۆماڵیی لە باشوور پێکهات، بەڵام بەرنامەو فەلسەفەو دەستەڵاتی ئەم حکومەتە تەواو ئێرانییانەو تورکییانە بوو، بەئاسانیی ئەم دوو دەوڵەتە دوو زۆنی تایبەت و هەواڵگرییان بۆخۆیان ڕێکخست. پارتی دیموکراتی کوردستان و یەکێتیی نیشتمانیی کوردستان بەئەوپەڕی دڵسۆزییەوە کەوتنە جێبەجێکردنی ئەجێندا هەرێمییەکان لە هەرێمی کوردستان، تا ئەو ڕادەیەی لە (23) ی ئابدا دەوڵەتێکی تری داگیرکەر بە شێوەیەکی فەرمیی بووە هاوبەشی پلانە هەرێمییەکە لە باشووری کوردستان، ئەویش دەوڵەتی عێراقە.\nئەم دوو هێزە حوکمڕانە بە ئاشکرا سەنگەری سیاسیی و سەربازیی و ئاسایشیی خۆیان لەیەکتری جوداکردووەتەوە، جارجاریش بۆ ڕازیکردنی هەردوو دەوڵەتی ئێران و تورکیا جێگۆڕکێ بە پاڵپشتە هەرێمییەکانیان دەکەن.\nبۆنمونە تا پرسی ڕیفراندۆم لە سێپتەمبەری (2017) دا پارتیی بەتەواوەتیی بە پێی بەرنامەی سیاسیی ئەردۆگان مامەڵەیدەکرد و پێ بەپێ دوای سیاسەتەکانی دەوڵەتی تورکیا کەوتبوو، بە پێچەوانەیشەوە، یەکێتیی نیشتمانیی کوردستان لەگەڵ فەلسەفەو بەرژەوەندیی ئێراندا تەباو هاوسۆز بوو، بەڵام دوای دەرهاویشتەکانی پرۆسەی ڕیفراندۆم لە هەرێمی کوردستاندا هەست بە جۆرێک لە جێگۆڕکێی هەرێمیی دەکرێت، ئەمەیش بەو واتایە نایەت، کە یەکێتیی و پارتیی ئاڵوگۆڕیان بە پاڵپشتە هەرێمییەکانی خۆیان کردبێت، بەڵکو هەریەکەیان دەیەوێت دڵسۆزیی خۆی بۆ هەردوو دەوڵەتی ئێران و تورکیا دوپاتبکەنەوە، بێگومان ئەمەیش لەسەر حسابی بەرژەوەندییە گشتییەکانی خەڵکی کوردستان دەستەبەردەبێت.\nلە ئێستادا دەگوترێت پارتی دیموکراتی کوردستان لە هەموو کات زیاتر لە ئێرانەوە نزیکەو وەک دۆستێکی گەورە پشتیپێدەبەستێت، تەنانەت لە پرسی هەڵبژاردنی سەرۆک کۆماردا ئێران ویستی ئەوەی هەبوو، کە کادری پارتیی ئەو پۆستە وەربگرێت و بۆ وەدیهێنانی ئەم ئامانجەیش هەوڵە سیاسیی و دیپلۆماسیی و ئەمنییەکانی خۆی بە شێوەیەکی بەرچاو خستبووەگەڕ.\nیەکێتیی نیشتمانیی کوردستانیش لە پێناو دڵدانەوەی دەوڵەتی تورکیادا کەوتووەتە ئەنجامدانی پرۆسەیەکی ناجۆر و نەگونجاو لەگەڵ تێکڕای پڕۆژەی نەتەوەیی کورددا، واتا یەکێتیی نیشتمانیی ئەوەی ئێستا دەیکات، کارێکی ناتەندروستە بە هەموو پێوانەکانی ئازادیی سیاسیی و بەرژەوەندییە باڵاکانی جوڵانەوەی ڕزگاریخوازی کورد، تەنانەت ئەو ڕەفتارە سیاسییانەی، کە ئێستا لێرە دەکرێن، لە ئامەد و ئەستەنبوڵیش ڕێگەپێدراو ناکرێن.\nبەکورتیی هەرێمی کوردستان لە ژێر هەژمونێکی کاریگەرو ترسناکی هەردوو دەوڵەتی ئێران و تورکیادایە. ئەوەی لەم هەرێمەدا ڕودەدات بەرنامەی سیاسیی ئەو دوو دەوڵەتەیەو هیچی تر، چونکە دەکرێت بە پێی یاسا و لێکتێگەیشتنی سیاسییانە چالاکیی سیاسیی هێزەکانی تری دەرەوەی هەرێم لە کوردستان ڕێکبخرێت و لە چوارچێوەی بەرژەوەندییەکانی هەرێمی کوردستان و تەواوی هێزە سیاسییەکاندا بێت، نەک لە ڕێگای توندوتیژیی و هێزەوە بتەوێت دڵی دەوڵەتێکی داگیرکەر بەدەستبهێنیت.\nبارزانیی لە عارفەوە تا مەهدیی


وڵاتانی ئه‌وروپا سوپای هاوبه‌ش دروست ده‌كه‌ن\nبڕیاره ڕۆژی سێشه‌می داهاتوو 23 وڵاتی ئه‌ندام له یه‌كێتیی ئه‌وروپا له برۆكسل كۆببنه‌وه و په‌یماننامه و بڕیار له‌سه‌ر پابه‌ندبوون به هاوكاری یه‌كتر له ڕووی سه‌ربازییه‌وه و هه‌ماهه‌نگی ته‌واوی یه‌كتر بۆ به‌هێزكردنی توانای به‌رگری له یه‌كێتی ئه‌وروپا بده‌ن.\nبه گوێره‌ی زانیارییه بڵاوكراوه‌كان، له‌سه‌ره‌تای كۆبوونه‌وه‌ی 23 وڵاته‌كه له برۆكسل، وه‌زیرانی به‌رگری و ده‌ره‌وه‌ی هه‌ر 23 ئه‌ندامه‌كه‌ی یه‌كێتی ئه‌وروپا، په‌یمانی ده‌سپێشخه‌ری هاریكاری ڕێكخراو و هه‌میشه‌یی واژوو ده‌كه‌ن، بۆ په‌ره‌پێدان به پرۆگرامی پڕچه‌ك كردنی هێزه‌كان و ئاسانكاری ئه‌نجامدانی پرۆسه سه‌ربازییه‌كان له ده‌ره‌وه‌ی ئه‌وروپایش بۆ به‌رگری كردن له یه‌كێتییه‌كه.\nنوێنه‌ری باڵای سیاسه‌تی ده‌ره‌وه‌ی یه‌كێتی ئه‌وروپا فیدیریكا موگیرینی له‌وباره‌وه گوتی، دووشه‌می داهاتوو ڕۆژێكی مێژوویی ده‌بێ بۆ به‌رگری له ئه‌وروپا، ئه‌مه ده‌بێته ئامرازێكی نوێ و ڕێگه به په‌ره‌پێدانی زیاتری توانا سه‌ربازییه‌كانمان ده‌دا بۆ پشتیوانی سه‌ربه‌خۆیی ستراتیجی یه‌كێتی ئه‌وروپا.\n60 ساڵ به‌ر له ئێسته گرووپی به‌رگری ئه‌وروپا دامه‌زرێنرا، بۆ یه‌كخستنی سوپا و توانا سه‌ربازییه‌كان به ئامانجی به‌رگری كردن له یه‌كێتی ئه‌وروپا، به‌ڵام به‌هۆی پابه‌ندبوونی وڵاتان به سه‌روه‌ری خۆیان و نه‌هاتنه ژێر باری بڕیار و ڕاسپارده‌كانی كۆمه‌ڵه‌كه، سه‌ركه‌وتوو نه‌بوو. ئێسته دوای ته‌نگژه گه‌وره‌كان كه له 2014ه‌وه وڵاتانی دنیای گردتووه‌ته‌وه، به‌تایبه‌ت په‌لاماری ڕووسیا بۆ دوورگه‌ی كریما و هاتنی شه‌پۆلێكی ئاواره‌كان و پرسی جیابوونه‌وه‌ی به‌ریتانیا له یه‌كێتی ئه‌وروپا و هاتنی تره‌مپ بۆ پۆستی سه‌رۆكایه‌تیی ئه‌مه‌ریكا، ئه‌وروپییه‌كان ده‌یانه‌وێ ئه‌وه‌ی به‌ر له 60 ساڵ نه‌یانتوانی به‌دی بهێنن، دووشه‌می داهاتوو بیهێننه دی.\nئه‌م بابه‌ته 7864 جار خوێنراوه‌ته‌وه


کوژرانی کۆڵبەرێکی کورد لە پیرانشار – چاونیوز\nکۆڵبەرێکی کورد بە تەقەی ڕاستەوخۆی هێزە چەکدارەکانی سپای پاسداران گیانی لە دەستدا.\nشەوی چوارشەممە ٢٢ی خەزەڵوەری ٩٨ی هەتاوی، پۆلێک لە کۆڵبەران و کاسبکارانی کورد لە “کانی بەگ”ی، پیرانشار کەوتنە کەمینی هێزە چەکدارەکانی سپای پاسداران و لە ئاکامدا کۆڵبەرێک بە ناوی”محەممەد” ناسراو بە کامڕان خەڵکی” کۆنەخانی” پیرانشار گیانی لە دەستدا.\nبە هۆی بارودۆخی خراپی ئابووری لە ئێران و کوردستان، گرینگی پێنەدان بە شار و ناوچەکانی کوردستان لە لایەن کاربەدەستانی ڕێژیمەوە، کۆڵبەری لە سنوورەکانی کوردستان کارێکی پڕ لە مەترسییە و بە هۆی نەبوونی کار کەسانێک بە ناچار ڕوویان کردۆتە کاری کۆڵبەری، بە شێوەیەک کە کۆڵبەران هەموو ڕۆژێک بۆ پەیداکردنی بژێوی ژیانی خۆیان و بنەماڵەیان لەگەڵ مەرگ بەرەوڕوو دەبنەوە و ساڵانە بە سەدان کەس بە بیانووی هەڵگرتنی کەلوپەلی قاچاخ لە لایەن هێزە چەکدارەکانی کۆماری ئیسلامییەوە دەکەونە بەر دەسڕێژی گوللە و گیانیان لە دەست دەدەن و یا بریندار و نقوستان دەبن.


ئاژانسی ده نگو باسی کوردستان: نشتيمان به ده ست بئ نرخى مرؤڤه وه هـاواريه تي\nهـاوار .... هـاوار !!!\nهةستةوة جوانكيلةكة تير نةبووي لة خواردنةوةي ئاوي سوريري ئاو دةريايي مةركة .. هةستةوة بلي من سونبولي ميلةتيكي زولم ليكراوم .. هةستةوة بلي من كوردم هه سته چاواري جي ده كه يت توو گياني دايه هه سته تا زه وي شه ق نابووه بيري دايه ناكه يت بيري ئازاري و گرياني دايكت ناكه يت منال خير نه دي و....\nله لایه‌ن ئاژانسی ده نگو باسی کوردستان ajansknews kl. ۶/۱۳/۱۳۹۴ ۱۲:۱۹:۰۰ قبل‌ازظهر


موفتی سعودیه: ئه‌وه‌ی خۆی ده‌ته‌قێنێته‌وه په‌له‌یه‌تی بچێته دۆزه‌خ\nله میانه‌ی كۆڕێك‌و له وه‌ڵامی پرسیارێكدا ده‌رباره‌ی كرده‌وه خۆكوژیه‌كان، شێخ عه‌بدولعه‌زیز ئال شێخ موفتی گشتی عه‌ره‌بستانی سعودی ڕایگه‌یاند، هه‌ركه‌سێك به پشتێنی بۆمبڕێژكراو خۆی بته‌قێنته‌وه، تاوانباره‌و په‌له‌ی له خۆی كردوه بۆ ئه‌وه‌ی بچێته ناو ئاگری دۆزه‌خه‌وه.\nموفتی سعودیه ڕایگه‌یاند، هه‌ركه‌سێك خۆی بكوژێت تاوانێكی گه‌وره‌یه‌و یه‌كێكه له گوناهه‌گه‌وره‌كان، بۆیه هه‌ركه‌سێك كه‌به بۆمبه‌كان خۆی ده‌كوژێت له تاوانكارانه‌و په‌له‌یان له‌خۆیان كردوه بۆ ئه‌وه‌ی بگه‌نه ئاگری دۆزه‌خ.\nشێخ عه‌بدولعه‌زیز ئال شێخ پێی وایه ئه‌و كه‌سانه ڕێگه‌یان ونكردوه‌و بیروباوه‌ڕی خۆیان گۆڕیوه‌و، ئه‌و ده‌رمان‌و مادانه‌یان دراوه‌تێ كه بیرهۆشیان لێسه‌نراوه‌ته‌وه.\nموفتی عه‌ره‌بستانی سعودی له درێژه‌ی قسه‌كانی له‌سه‌ر خۆكوژه‌كان پێی وایه ئه‌و كه‌سانه خۆیان‌و كۆمه‌ڵگه‌ش دوچاری نه‌هامه‌ت‌و هیلاكی كردوه‌و، هۆیه‌كه له هۆیه‌كانی دژایه‌تی كردنی ئسلام كه لاوانی ئیسلامیان پێ گیرۆده كردوه.\nموفتی سعودیه جه‌ختیكرده‌وه لادانه فیكریه‌كان مه‌ترسی گه‌وره‌یان هه‌یه‌و دژایه‌تی كۆمه‌ڵی موسڵمانان‌و بیروباوه‌ڕه‌كانیان ده‌كه‌ن، كه‌له‌لایه‌ن دوژمنه‌كانیانه‌وه كراوه‌ته ئامانج.\nنووسه‌ر دانا ئه‌كره‌م\nژماره‌ی بینین : 3221\n1 جه‌ماوه‌ر نیوز\n2 کوردستان ئۆنلاین\n3 کوردستان تی ڤی\n5 خامه‌ی نووسه‌ران\nلە سەر هێڵە ئێستا : 1486


پێگەی شارەزوور لە شۆڕشی نوێدا (1976-1991) – پەڕە 2 – Knwe.org\nسەرەکی » دۆسێ » پێگەی شارەزوور لە شۆڕشی نوێدا (1976-1991)پەڕە 2\nپێگەی شارەزوور لە شۆڕشی نوێدا (1976-1991)\nتوێژینەوەیەكە لەلایەن بەختیار قادر حەمە فەتاح\nپێشكەش بە بەشی مێژووی كۆلێژی زانستە مرۆڤایەتیەكانی زانكۆی سلێمانی كراوە، وەكو بەشێك لەپێداویستییەكانی بەدەستهێنانی بڕوانامەی بەكالۆرێس لە مێژوو.\nبەسەرپەرشتی د.هیوا عزیز سعید\n(2016) ی زایینی\nشارەزوور لەڕووداوە سیاسییەكانی شۆڕشی نوێدا\nباسی یەكەم ـ سەرنجێكی گشتی لە سەر پێگەی شارەزوور لە شۆڕشی نوێدا:\nلەپاش هەرەسی شۆڕشی ئەیلول، بێهیوایی‌و نائومێدی ڕووی لە دانیشتوانی هەرێمی كوردستان كرد، بەڵام هێشتا كۆمەڵە كەسانێك هەبوون خواستی بەردەوامی شۆڕشیان هەبوو، چاوەڕێی دەرفەتیان دەكرد بۆ ئەوەی جارێكی تر خەباتی چەكداری دەستپێبكەنەوە‌و ڕووبكەنەوە شاخەكانی كوردستان‌و بیكەنەوە بە پەناگە بۆ ڕووبەڕووبوونەوەی ڕژێم، لەهەمان كاتدا لەو ماوە چاوەڕوانییەدا ویستیان هەڵوێستی رژێم بزانن، ئایا رژێم لەسەر هەمان سیاسەتی خۆی بەردەوام ئەبێت یان بیردەكاتەوە كە بەتەواوی كۆتایی هێناوە بەبزاڤی ڕزگاریخوازیی كوردیی‌و جوڵە‌و خەباتی پێشمەرگە لە شاخەكانی كوردستاندا، سەرانی رژێم بەو شێوەیە بیریان دەكردەوە كە شۆڕش بۆ هەمیشە كۆتایی هاتبێت، واتە بە هەموو شێوەیەك لە خۆبایی بووبوون.\nخەڵكی كوردستان بەهەمان شێوە بیریاندەكردەوە، پێیانوابوو شۆڕش بۆ هەمیشە كۆتاییهاتووە، چونكە هەستیان بەوە كردبوو جوڵەی پێشمەرگە لە شاخ كۆتاییهاتووە، بەم هۆیەوە ژمارەیەك لە هاونیشتمانان ترسی كۆتاییهاتنی نەتەوەی كوردیان هەبوو.\nلەم كاتەدا لە بەردەم سەركردایەتی كورد دوو ڕێگا هەبوو، یان دەبوو بێدەنگییان هەڵبژاردایە‌و ملیان كەچبكردایە بەرامبەر بەو تاوانانەی رژێم دەرهەق بە خەڵكی دەیكات، یان دەبوو چەك هەڵبگرنەوە‌و رووبەكەنەوە شاخ‌و درێژە بە خەباتی چەكداریی بدەن دژ بە رژێمی بەعس.\nلە پاش هەرەسی شۆڕشی ئەیلول بۆ یەكەمین جار لە سنوورەكانی ناوچەی شارەزوور‌و هەورامان‌و سورێن مەفرەزەكانی پێشمەرگە دروستبوونەوە، روویان كردەوە شاخ، واتە ئەو دەڤەرە بوو بەیەكەم پەناگەی هێزەكانی پێشمەرگە، هەر لەوێوە جارێكی تر مژدەی شۆڕشێكی نوێ بە گوێی جەماوەری كوردستان درایەوە.\nلەپاش هەرەسی شۆڕشی ئەیلول كۆمەڵە كەسانێك هەبوون لە ناخی خۆیاندا بروایان بەهەرەس‌و كۆتایی نەبوو، بەهۆی هەوڵە بەردوامەكانیانەوە لە دەرەوەی وڵات دواجار بڕیاریاندا بەدامەزراندنی حزبێك (یەكێتی نیشتمانی كوردستان)، ئەمەش پاش ئەوەبوو كە (جەلال تاڵەبانی) نامیلكەیەكی نوسی بەناوی (الإتحاد الوطنی الكردستانی لماذا- یەكێتی نیشتمانی كوردستان بۆچی)، ئەم نامیلكەیە پاش چەند مانگێگ وەرگێڕایە سەر زمانی كوردیی‌و بڵاوبوویەوە لە زۆربەی شوێنەكانی كوردستان، ئەمەش ڕۆڵی هەبوو لە جۆشدانی هەستی نەتەوایەتی كوردی لە باشوری كوردستان.\nگەیاندنی پەیامەكانی یەكێتی بە جەماوەر\nگەڕانەوەی زۆربەی كادیران لە دەرەوەی وڵات كاریگەری خۆی هەبوو لەسەر هۆشیاركردنەوە‌و گەیاندنی پەیامەكانی یەكێتی بە جەماوەر، پاش تێپەڕبوونی ساڵێك لە دامەزراندنی یەكێتی ژمارەی ئەندام‌و كادیرانی لە زیادبووندابوو، لەهەمان كاتدا رژێم هەستی بە جوڵەی رێكخستنەكانی یەكێتی كردبوو، هەربۆیە سەركردایەتی یەكێتی بریاری دەستپێكردنەوەی شۆڕشی دا‌و جارێكی تر مەفرەزەكانی پێشمەرگە دروست بوونەوە.\nیەكەمین مەفرەزەكانی یەكێتی نیشتمانی كوردستان لەلایەن (٧) كەسەوە دامەزرا‌و روویانكردە شاخ ئەوانیش: (محەمەدی حاجی مەحمود، حامیدی حاجی غالیب، شەوكەتی حاجی موشیر، عەلی شیعە، د.رەزا، تۆفیقی رەعنا، شێخ عەلی)بوون، ناوچەی شارەزوور بووە یەكەم پەناگە بۆ مانەوەی یەكەمین مەفرەزەی یەكێتی ، ئەم مەفرەزەیە پاش دروست بوونیان یەكەم چالاكی خۆیان لە تەموزی ساڵی ١٩٧٦ ئەنجامدا، كاتێك لەسەر رێگای هەڵەبجە سەید سادق لەلایەن محەمەدی حاجی مەحمود تەقە لە مەفرەزەیەكی شارەزوور لە گوندی (تەبە رێزینە) كرا، لە تشرینی یەكەمی هەمان ساڵیش لە گوندی (تەپە تۆڵەكە) هەریەكە لە (شێخ عەلی، تۆفیقی رەعنا) لەهەمانكاتیشدا دەسترێژی گوللەیان لە دوژمن كرد، كەلە سەید سادقەوە بۆ هەڵەبجە دەڕۆشت، هەرچەندە لە دوو هەڵمەتدا دوژمن زیانی گیانی‌و مادی بەرنەكەوت، بەڵام ئەم چالاكیانە ترس‌و دڵەڕاوكێی لای دوژمن دروستكرد، چونكە ئەوان لەو باوەڕەدا نەبوون، پاش هەرەسی شۆڕشی ئەیلول جارێكی تر مەفرەزەكانی یەكێتی دروستببنەوە، بەڵام ئەم دوو ڕوداوە دوژمنی دووچاری شۆككرد، لەهەمانكاتدا بووە مایەی دڵخۆشكردنی خەڵكی كوردستان، ئەوانە ئەم هەوڵەیان بەرگوێكەوت وەك مژدەیەك وابوو بۆیان؟، پێیانوابوو هیوا‌و ئومێد گەڕاوەتەوە بۆیان‌و سەرلەنوێ شۆڕش دەستی پێكردۆتەوە.\nپەیوندییان بە مەفرەزەكانی یەكێتی دەكرد\nلێرەوە خەڵكی شارەزوور پەیتا پەیتا پەیوندییان بە مەفرەزەكانی یەكێتی دەكرد ئەوانەی دەهاتنە ریزەكانی پێشمەرگە لە هەموو چین‌و توێژەكان بوو، گەنجان‌و لاوان ڕێژەی زۆربەیان پێكدەهێنا، هەندێكیشیان كەسایەتی دیار‌و ناسرا‌و بوون پێگەی جەماوەری‌و كۆمەڵایەتیان بەهێزبوو.\nسەبارەت بەو چەكانەش كە مەفرەزە سەرتاییەكانی یەكێتی بەكاریان ئەهێنا لە جۆرەكانی( كڵاشینكۆف، برنەو، دەمانجە)بوون، كە چەكی كۆنی شۆڕشی ئەیلول بوون، لەپاش هەرەس هەڵگیرا بوون لەگەڵ دروستبوونەوەی مەفرەزەكان جارێكی تر دەرهێنرانەوە.\nپاش سەركەوتن لە چالاكیەكاندا بەرامبەر دوژمن ژمارەی چەكەكان ڕوویان لە زیادبوون دەكرد، لەپاش شۆڕشی گەلانی ئێران‌و شكستی دەسەڵاتی بنەماڵەی پەهلەوی دەستبەكاربوونی دەسەڵاتی نوێ لە ئێراندا پەیوەندییەكانی هێزەكانی پێشمەرگە‌و ئێران بەرەو بەهێزی هەنگاوەنا، بەم هۆیەشەوە ئێران هاوكاری‌و كۆمەكی مادی هێزەكانی پێشمەرگەی دەكرد.\nسەبارەت بە چالاكیەكانی مەفرەزەكانی یەكێتی لە شارەزوور دەكرێت بڵێین لەسەرەتای دەستپێكردنەوەی شۆڕش هەتاوەكو سەركەوتنی راپەرین لە ساڵی ١٩٩١ شارەزوورییەكان رۆڵێكی بەرچاویان هەبووو لەناو مەفرەزەكانی یەكێتیدا، بەردەوام بەورەیەكی پۆڵاینەوە بەرەو رووی دوژمن وەستاونەتەوە‌و تونویانە زیانێكی زۆر گەورە لە سەربازانی رژێم بدەن، هەرئەمەش وای لە رژێم كردووە سیاسەتێكی توند‌وتیژیی بەرامبەر بە خەڵكی ناوچەكە بەكاربهێنن، بەشێوەیەك دانیشتوانی شارەزوور لە ماوەی نێوان ساڵانی١٩٧٦-١٩٩١ چەندجار دوچاری ئەشكەنجەدان‌و شوێن هەڵكەندراوی بوونەتەوە، بەشێكی زیندانەكانی رژێم بەگەنجانی ناوچەكە پڕكراونەتەوە.\nزەبرێكی كوشندە لە سوپای رژێم بدەن\nلە مانگی ئابی ١٩٧٧ لە ناوچەی شارەزوور هێزەكانی پێشمەرگە توانیان زەبرێكی كوشندە لە سوپای رژێم بدەن، ئەویش دوای ئەوەی لە گوندی ( قاینە بجە) توانرا لە هەڵمەتێكدا زیانی گیانی‌و مادی لە سوپای رژێم بدەن، پاش سەركەوتنی هێزەكانی پێشمەرگە رژێم لە ناوچەكەدا ترس‌و دڵەراوكێی لێنیشت، بەشێوەیەك ژمارەی سەربازانی زیادكرد، زۆربەی دانیشتوانی ناوچەكە وایان بینی كە شارەزوور لەسەر بازگەیەك دەچێت نەك شوێنی نیشتەجێ بوون.\nپاش شۆڕشی گەلانی ئێران پەیوەندیەكانی نێوان پێشمەرگە‌و ئێرن رووی لەبەهێزی كرد، ئەمەش بووە هۆی ئەوەی حكومەتی عێراق كاردانەوەیەكی خراپی هەبێت، چونكە لەو كاتەدا پەیوەندییەكانی عێراق‌و ئێران بەرەو گرژی‌و ئاڵۆزی هەنگاوی دەنا، دواجار لەساڵی (١٩٨٠) دوچاری شەڕ بوونەوە، لەوساڵەدا‌و لە مانگی ئابدا سوپای رژێم بە هێزێكی زۆرەوە هێرشیان كردە سەر گوندی دیسكەرە لە قەزای شارەزوور، پاش بۆردوومانێكی چری تۆبخانەكانی رژێم، شەڕ‌و رووبەرووبەنەوە لە نێوان سوپا‌و هێزەكانی پێشمەرگە روویدا،پاش تێپەر بوونی چەند سەعاتێك سوپای دوژمن بە تێكشكاوی گەرانەوە، ئەوەی جێگای ئاماژە پێدانە لەم شەڕەدا دوای هەرەسی شۆڕشی ئەیلول سوپای عێراق بۆیەكەم جار دەبابەی بەكارهێنا لە رووبەرووبوونەوەكانیدا لەگەڵ هێزەكانی پێشمەرگە.\nهێزەكانی پێشمەرگە بریاریاندا سنورێك\nبەهۆی زۆربوونی زوڵم‌و ستەمی سوپای رژێم لە ناحیەی (وارماوا)و بێزاربوونی دانیشتوانی ناوچەكە لە مامەڵەی ئەفسەران‌و سەربازانی رژێم، دواجار هێزەكانی پێشمەرگە بریاریاندا سنورێك بۆ ئەم خراپەكارییانە دابنێن، بۆیە لە ١٥ شوباتی ١٩٨٧ هێرشێكی فراوانیان كردە سەر سوپای رژێم، سەرەتا گوندی (ئەحمەد برنە) لە سوپای دوژمن پاكرایەوە پاشان لە ناحیەی (وارماوا) زیانێكی زۆریان لە سوپای عێراقدا، بەڵام دواجار بەهۆی هێزی یارمەتیدەرو بۆردومانی فرۆكە جەنگییەكانەوە هێزەكانی پێشمەرگە لەناوچەكە كشانەوە.\nئەمەی باسكرا رۆڵ‌و پێگەی شارەزوور بوو لەناو مەفرەزەكانی یەكێتی نیشتمانی كوردستاندا، شارەزوورییەكان لەو ماوەیەدا رۆڵێكی ئێجگار مەزنیان گێراوە، بەڵام ئێمە تەنها بەمانە راگەیشتین‌و لە توێژینەوەكەماندا تۆمارمانكرد.\nسەبارەت بە شانە چەكدارییەكانی پارتی دیموكراتی كوردستان لە شارەزوور وەك ئاشكرایە لە پاش نسكۆی ساڵی١٩٧٥ كادیران‌و ئەندامانی پارتی وەك پەنابەر روویان كردە وڵاتی ئێران، پاش گەیشتنیان بەسەر شارە جیاوازەكانی ئێراندا دابەشكران‌و لەیەك جیاكرانەوە، دوای تێپەربوونی ماوەیەكی كەم (مستەفا بارزانی) بەهاوكاری لەگەڵ ( مەسعود)ی كوری بەرە‌و وڵاتی ئەمریكا بەرێكەوتن بەمەبەستی چارەسەركردنی نەخۆشی، لەم كاتەدا تەواوی دەسەڵاتەكانی پارتی كەوتنە دەست (ئیدریس بارزانی) دوای ئەوەی هەست بە جوڵەی مەفرەزەكانی (یەكێتی) كرا لە باشوری كوردستان (ئیدریس بارزانی)ش بەنهێنی چەند كۆبوونەوەیەكی لەگەڵ سەركردەكانی پارتیدا ئەنجامدا‌و هەموان لەسەر ئەوە رێكەوتن جارێكی تر مەفرەزەكانی پارتی دیموكراتی كوردستان دروستبكرێنەوە‌و بەنهێنی لە سنوورەكانی ئێران بگەرێنەوە باشوری كوردستان دەستبكەنەوە بەخەباتی چەكداری دژی رژێمی بەعس.\nباشوری كوردستان دابەشكرا\nسەركردایەتی پارتی لەئێران پلانەكانی دەست پێكردنەوەی شۆڕشی دانا، بەشێوەیەك باشوری كوردستان دابەشكرا بەسەر چوار ناوچەدا، ئەوانیش ناوچەكانی (سلێمانی، هەولێر، بادینان، كەركوك) بوون، بۆ هەریەك لەوناوچانە كەسانی لێهاتوو شارەزا دەستنیشانكرا، حوزەیرانی ١٩٧٦ هەریەكە لە (نادر هەورامی، محەمەد رەمەزان، عورەف حسێن، مەلا عومەر سورێنی، محەمەد فەرەج، نەسرەدین بیارەیی) گەرانەوە ناوچەكانی هەورامان‌و شارەزوور، بەشێوەیەكی نهێنی دەستیانكرد بەدروستكردنەوە‌و رێكخستنەوەی مەفرەزەكانی پارتی، لەماوەیەكی كەمیشدا توانیان ئامانجەكانیان بپێكن‌و كۆمەڵە كەسانێك بەلای خۆیاندا رابكێشن.\nمەفرەزەكانی پارتی هاوشێوەی مەفرەزەكانی یەكێتی چەكی كۆنی سەردەمی شۆڕشی ئەیلولیان بەكاردەهێنا، بەڵام پاش تێپەربوونی ماوەیەك پارتی بەهۆی پەیوەندیە دیپلۆماسیەكانیەوە لە دوو وڵاتی جیاوازەوە چەكی بۆهات، یەكەمیان لەساڵی١٩٧٩ پاش سەركەوتنی شۆڕشی گەلانی ئێران بەرابەرایەتی (خومەینی)، هەریەكە لە فەرەیدون جوانڕۆیی‌و عوسمان چاورەش لەسنوری هەورامانەوە (مڵەخورد)، بارهەڵگرێك چەك هێنرایە سنوری كوردستان تەسلیمی مەفرەزەكانی پێشمەرگە كرا، زۆربەیان لە جۆری بڕنە‌و بوون، لە هەمان ساڵدا لەسوریاوە بڕێك چەك وەك دیاری درا بە سەركردایەتی پارتی.\nگۆرانكاری تێدا دەكرا\nسەبارەت بەجۆری رێكخستنەكانی پارتی دەكرێت بوترێت رێكخستنەكان بەم شێوەیەبوو (مەفرەزە، ئامر مەفرەزە، كەرت، ئامركەرت، ئامر بەتالیۆن، كارگێری ناوچە)، هەر مەفرەزەیەك لە (٥) كەس پێكدەهات، بەڵام لەكاتی پێویستدا گۆرانكاری تێدا دەكرا، ئامر كەرت شەش مەفرەزەی لە خۆدەگرت، بەتالیۆنیش لەچەند ئامر كەرتێك پێكدەهات.\nلەساڵی١٩٧٩ یەكەم رووبەرووبوونەوەی سەخت لەنێوان مەفرەزەكانی پارتی‌و سوپای عیراق روویدا لە نزیك شارۆچكەی بیارە، كەتێیدا رووبەرووبوونەوەیەكی دوو كاتژمێری روویدا، لەهەمان ساڵیشدا هێزەكانی پێشمەرگە هێرشیان كردە سەر بازگەی سوپای عێراق لە گوندی عەنەب توانیان زیانی گیانی‌و مادیان پێبگەیەنن.\nسەخترین شەڕ كەمەفرەزەكانی پارتی لە شۆڕشی نوێدا بەرامبەر سوپای عێراق ئەنجامدا‌و شارەزوورییەكان رۆڵێكی گەورەیان تێداگیراوە شەڕی (دالانی)بووە لەشاخەكانی هەورامان لە ساڵی ١٩٨١،ئەویش دوای ئەوەی هێزەكانی عێراق لە شكركێشیەكی زۆریانكردەسەر ناوچەكە‌و لەگوندی (عەنەب) جێگیربوون، مەفرەزەكانی پارتی لەم كاتەدا دابەش بوون بەسەر دوو قۆڵدا بەسەركردایەتی (نادر هەورامی، مەلا عومەر سورێنی)، لە دەستپێكی شەڕەكەدا تۆپخانەكانی سوپای عێراق بۆردومانی بارەگاكانی پێشمەرگەیان كرد لە(دالانی)، پاشان هێرشێكی فراوانیان كردە سەر ناوچەكە، بەڵام بەهۆی شارەزایی هێزەكانی پێشمەرگە‌و ورەبەرزیان توانیان زیانێكی زۆر بە دوژمن بگەیەنن بەشێوەیك زیاتر لەنیوەی سوپاكە نەگەرانەوە، ئەمە سەرەرای دەستكەوتنی رێژەیەكی زۆر لە چەك‌و تەقەمەنی كە لە سوپا بەجێما.\nهێرشێكی فراوانیان كردەسەر سوپای عێراق\nلەهەمان ساڵدا مەفرەزەكانی پارتی بەهاوبەشی لە گەڵ مەفرەزەكانی (یەكێتی، شیوعی، سۆسیالیست) هێرشێكی فراوانیان كردەسەر سوپای عێراق لە هەردوو گوندی (ئالان‌و حاسڵ) شەڕەكە لە كاتژمێر 9 بەیانیەوە بەردەوام بوو تادەرەنگانێكی شەو لەئەنجامدا سوپای عێراق توشی شكست بوو، سەركردەی سوپاكەش بەدیل كەوتە دەست هێزەكانی پێشمەرگە، ١٤ پێشمەرگە بوونە قوربانی، ئەوەی جێگەی سەرنج‌و ئاماژە پێدانە لەم شەڕەدا یەكریزی‌و یەك هەڵوێستی هێزە كوردیەكان دەبینرێت، بەشێوەیەك هەموان لەپێناو رووبەرووبوونەوەی دوژمن پێكەوە لەیەك سەنگەردا جەنگاون.\nئەمانەی باسكران پێگەی شارەزوورییەكان بوو لەناو مەفرەزەكانی یەكێتی‌و پارتیدا، تێیدا وەك دوولایەنی دیاری بەشداری شۆڕشی نوێ ١٩٧٦-١٩٩١، بەڵام پێویستە ئەوەش بزانین كۆمەڵە كەسانێكی تر لە ناوچەكەدا لە ریزەكانی بزوتنەوەی (سۆسیالیست)دا درێژەیان بە خەبات‌و بەرخۆدان داوە، لە پاش دروست بوونی (بزوتنەوەی ئیسلامی) یش لەساڵی١٩٨٧ شارەزوورییەكان بوونە بەشێكی ئەو لایەن ئیسلامیە تازە دروست بووە‌و لە ژێر دروشمی ئاینی ئیسلامدا كاریانكرد بۆ رووبەرووبوونەوەی سوپای داگیركەر‌و سەربەخۆی نەتەوەكەیان.\nباسی دووەم ـ راگواستنی ناوچەكانی شارەزوور:\nراگواستن بەمانای گواستنەوەی جوگرافی یان شوێن گۆرینی بەزۆردێت، لەرێی بەكارهێنانی ترس‌و پاڵەپەستۆ خستنەسەر‌و هێز بەكارهێنان دەبێت، كە گۆرینی هەمیشە لە جێی نیشتەجێبوون‌و ماڵی ئاسایی لەیەكەیەكی جوگرافی بەیەكەیەكی جیۆگرافی تر، چونكە بەردەوام رژێمی بەعس ئەو خەڵكانەی لەبەردەم دوو ئەگەردا رادەگرت: دەركردنی بێ كۆت‌و مەرج‌و دەستگرتن بوو بەسەر سەروەت‌و سامان‌و خانوو زەویدا، دووەم گۆرینی ناسنامەی نەتەوایەتی‌و بەعەرەب بوون بوو.\nكەواتە كرداری راگواستن یەكێكە لە كارانەی رژێمە یەك لە دوا یەكەكانی عێراق بەگشتی‌و رژێمی بەعس بەتایبەتی پەنایان بۆبردوون وەك ئامرازێك بۆتێكدانی دیمۆگرافیای دانیشتوانی باشوری كوردستان، بۆ ئەنجامدانی ئەم كارەشیان ڕێگەی جۆرا‌و جۆریان گرتۆتەبەر‌و هەرجارەی بەبیانوویەك درێژەیان بەوكارەداوە، وەك پاراستنی ئاسایشی سنور‌و چۆڵكردنی سنوری ناوچەی فرە نەتەوەكان‌و نەوتییەكان‌و… هتد، دواجار ئەم سیاسەتە گەیشتە ترۆپكی راگواستن لە شاڵاوەكانی ئەنفال بۆ سەرناوچە جیا جیاكانی باشوری كوردستان، بەهەزاران گوندنشینی بێ تاوان بەبێ گوێدانە تەمەن‌و رەگەز‌و ئاین دەستگیركراون‌و دواتر راگوێزراون‌و لەنێو گۆرە بەكۆمەڵەكاندا لەناوبراون.\nقوربانی بۆ ئازادی بەخشیوە\nكورد وەك گەلێكی چەوساوەی بندەستی داگیركراو هەمیشە توشی ئاوارەی‌و زوڵم‌و زۆری دگیركەرەكان بۆتەوە، لە بەرامبەر ئەمەشدا هەرگیز چۆكی دانەداوە‌و شۆڕش لە دوای شۆڕش قوربانی بۆ ئازادی بەخشیوە هەمیشەش داگیركەران‌و دوژمنەكانی هەموو جۆرە رێگایەكیان بۆ لەناو بردن‌و سرینەوەی یەكجارەكی شوناس‌و فەرهەنگ‌و كلتورەكەی بەكارهێناوە، یەكێك لەو هەوڵانەش رێكەوتننامەی ئیمزاكراوی جەزائیر بوولە نێوان دەوڵەتی عێراق‌و ئێراندا لە ساڵی (١٩٧٥)ز كە ئامانج لەم رێكەوتنە پشتگیری نەكردنی شۆڕشی چەكداری كورد بوو لەلایەن دەوڵەتی ئەوسای ئێرانەوە ئەمەش بەمەبەستی لاوازی جوڵانەوەی كوردبوو لە ناوچەكەدا، دواتر رژێمی عێراق بەتایبەی حزبی بەعس بەمەوە نەوەستا‌و لە بریارێكی ناعاقڵانەی دژ بە مرۆڤایەتی دا پرۆسەی راگواستنی گوندەكان‌و هەندێ لە شارۆچكە سەر سنوریەكانیدا، سەرجەم دانیشتوانەكەی بە زۆرەملێ‌و بەشێوەیەكی قێزەونانە راپێچی ئۆردوگا زۆرەملێ یەكانكرد.لەنزیك شارەكان ئەمەش بەئامانجی برینی پشتیوانی‌و كۆمەكی گوند نشینەكان بوو لە هێزەكانی پێشمەرگە بۆ ئەمەش لە ناوچەی شارەزوورەوە دەستی پێكرد.\nهۆكاری ئەنجامدانی پرۆسەی راگواستن نەهێشتنی پێگە‌و بنكە‌و بارەگا‌و پەناگەی پێشمەرگە بوو، پێشمەرگە لە ساڵانی خەبات‌و شۆڕشدا هەموو پشت‌و پەنایەكیان خەڵكی گوندەكان بوو بەتایبەت ئەو پێشمەرگانەی لە سنوری شارەزووردا بارەگایان هەبوو، پشت‌و پەنایان گوندەكانی شارەزوور بوو، ئەم خەڵكانە جگەلەوەی خەڵكێكی بەرهەمهێن بوون، خۆیان نەوەی خۆیان پەروەردە دەكرد‌و ئەیانكرد بە پێشمەرگە‌و چاودێریشیان دەكردن، دواجار بەبەرهەمەكانی خۆیشیان هاوكاریان ئەكردن.\nبۆ دانیشتوانی كوردستان\nلە پاش ئیمزاكردنی رێكەوتنامەی جەزائیر لە ٦-٣-١٩٧٥ گوندەكانی كوردستان بەفراوانی بەر پرۆسەی راگواستن كەوتن‌و ژمارەیەكی زۆر لە دانیشتوانی گوندەكان بە زۆرەملێ‌و بەبێ خواستی خۆیان راگوێزران بۆ ئۆردوگا زۆرەملێكان، بەڵام رەنگە هیچ كام لەو پرۆسانە هێندەی پرۆسەی راگواستنی ساڵی (١٩٨٦) سەخت نەبووبێ بۆ دانیشتوانی كوردستان لەو ساڵەدا بە تەنیا لە پارێزگای سلێمانی نزیكەی (١٣٠)گوند خاپوركران‌و دانیشتوانەكەیشیان راگوێزران، لەو رێژەیە ژمارەیەكیان سەر بەقەزای هەڵەبجە‌و شارەزوور بوون.\nرێكەوتنی نێوان ئێران‌و یەكێتی‌و ئاشتبوونەوەی گشتی لایەنە كوردستانیەكان زیانێكی گەورەی بە رژێمی بەعس گەیاند، چونكە جیا لە پەرەسەندنی چالاكیەكانی هێزی پێشمەرگە‌و چالاكیە هاوبەشەكانی پێشمەرگە‌و ئێران، فەوجە تایبەتیەكانی رژێم ترسیان لێنیشت، هەر بۆیە بەزوی ژمارەیەكی زۆریان پەیوەندیانكرد بە رێكخستنەكانی لایەنە سیاسیەكانی كوردستانەوە، بەشێكیان چونە ریزی هێزی پێشمەرگەوە‌و وازیان لەكاری جاشایەتی هێنا، لایەنە سیاسیەكانیش هەریەكەیان لەلایەن خۆیەوە رێنمای نوێیان دابەزاند بۆ چۆنیەتی مامەڵەكردنی لەگەڵ ئەو فەوجانەدا، دواتریش لایەنە كوردستانیەكان بە تایبەتی یەكێتی سودێكی زۆریان لەو فەوجانە بینی بۆ دەستكەوتنی زانیاری‌و پێداویستیەكانیان لە خواردن‌و چەك‌و چارەسەركردنی بریندارەكانیان‌و كار ئاسانكردنی بۆ راپەراندنی كار‌و چالاكیەكانیان.\nلە قەزای هەڵەبجە‌و شارەزوور\nبەهۆی ئەمانەوەرژێمی بەعس سیاسەتێكی درندانەتری بەرامبەر بە دانیشتوانی ناوچەكە بەكارهێنا، بەشێوەیەك لە ساڵی ١٩٨٧ پرۆسەی راگواستنی گوندەكان چووە قۆناغێكی نوێ‌و مەترسیدارترەوە، لە قەزای هەڵەبجە‌و شارەزوور كۆمەڵێك گوندی دیكە بەبیانووی هەبوونی پێشمەرگە‌و نزیكیان لە بەرەكانی شەڕەوە روخێنران‌و دانیشتوانەكەیشیان بەسەر شار‌و شارۆ چكەكانی تردا دابەشكران‌و ئاوارەبوون، لەو ساڵەدا بەتەواوی رەوشی گوندنشینانی كوردستانی خوار‌و شڵەژا بەشێوەیەك هەموو ئەو گوندانەی هەتا ئەو كاتە مابوونەوە دەستی وێرانكارییان پێنەگەیشتبوو كەوتنە بەر شاڵاوی وێرانكاری، لەم شاڵاوانەدا لق‌و بارەگا حزبیەكانی بەعس رۆڵێكی كاریگەریان دەبینی لە تێكدانی ئەو شوێنانەی كە دەستیان پێنە دەگەیشت بە تایبەتی گوندەكان.\nرژێم لە ١٠-ئایاری-١٩٨٧ دا هێزێكی سەربازیی زۆری سوپا‌و جاشی لە سەربازگەكانی: (هەڵەبجە، سەیدسادق، سیروان) كۆكردەوە‌و دەیان شۆفڵ‌و بلدۆزەر‌و لۆریشی ئامادەكرد، لەرۆژانی١١-١٢ی هەمان مانگ، كەوتنە پەلاماردانی گوندەكانی دەشتی شارەزوور، لەو هەڵمەتەدا ٥٢ گوند بەر شاڵاوی راگواستن كەوتن‌و بەزەبری چەك گوندەكانیان پێ چۆڵكردن‌و بە ئۆتۆمبێلی بارهەڵگر ماڵەكانیان گواستەوە بۆ هەڵەبجە‌و سەیدسادق، دواتر لەرێگەی شۆفڵەوەخانووەكانیان لەگەڵ زەویدا یەكسان كرا‌و رەز‌و باخەكانیان ئاگری تێبەردرا‌و كانی‌و كانیاوەكانیش كوێركرانەوە.\nسەرانسەری خاكی كوردستانی گرتەوە\nبەهاتنی (عەلی حەسەن مەجید) پرۆسەیەكی راگواستنی گوندەكانی كوردستان بەشێوەیەكی جیا‌و بەربڵاو سەرانسەری خاكی كوردستانی گرتەوە، لە ناوچەكانی شارەزووردا ڕژێم ئاگاداری گوندەكانی كردەوە كە گوندەكانیان چۆڵبكەن، دوو رێگەشی لەبەردەمدا دانان یان بەخواستی خۆیان گوندەكان چۆڵبكەن‌و لەهەر كوێیەكیش خۆیان پێیان خۆشە نیشتەجێبن، یاخود بە زەبری هێز گوندەكانیان پێ چۆڵدەكات، ئەوكاتە رژێم خۆی سەرپشكە لە نیشتەجێكردنیان لەهەر شوێنێك خۆی بیەوێت، رژێم زۆری هێنابوو بۆ گوند نشینەكان، بۆ رێگریكردن لەو كارەی رژێم رێكخستنەكانی ناو شار بە هاوكاری هێزی پێشمەرگە پلانیان دانابوو بۆ بەرپاكردنی راپەرینێكی جەماوەری لە ناوچەكانی هەڵەبجە‌و هەورامان‌و شارەزوور، بریار وابوو لە دەستپێكی خۆپیشاندان‌و راپەرینەكاندا دەستبگرن بەسەر تەواوی دامودەزگاكانی رژێم لە ناوچەكەدا، ئامادەكارییەكانیش لە كۆتای (نیسان‌و سەرەتای مارس)ەوە دەستی پێكردبوو.\nئێستا نزیكەی 33 ساڵ بەسەر راگواستنی لادێكانی شارەزووردا تێپەربووە شارەزووریەكان‌و دانیشتوانەكەی پۆل پۆل دەگەرێنەوە بۆ ناوچەكانیان لەسەر دار‌و پەردوی خاك‌و خۆڵی پێشوی باو باپیرانیان گوندەكانیان بنیاد‌و ئاوەدان دەكەنەوە، بەڵام پرسیارە گەورەكە لێرەدایە كە پاش 33 ساڵ لەو كارەساتە‌و نزیكەی 24 ساڵ لە دامەزراندنی حكومەتی كوردی‌و دەسەڵاتی سەربەخۆی‌و خۆبەرێوبردن، چیمانكردووە‌و چیكراوە بۆ سرینەوەی ئاسەوارەكانی ئەو كارەساتە‌و سارێژكردنی برینەكانی شارەزووریەكان‌و دانیشتوانەكەی؟، چیكراوە بۆ دووبارە بنیاتنانەوەی كانیاو‌و باخەكان‌و گەرانەوەی كلتور‌و فەرهەنگی دەوڵەمەندی ناوچەكە ئەمە پرسیارێكە شارەزوورییەكان دەی پرسن‌و دەبێت دەسەڵاتداران‌و حكومەتی هەرێمی كوردستان وەڵامی شارەزووریەكان بدەنەوە.\nلە كۆتایی تویژێنەوەكەماندا گەیشتینە ئەوەی:\n١-شارەزور یەكێكە لەو ناوچانەی باشوری كوردستان، كە تایبەتمەندی جوگرافیاو مرۆیی خۆی هەیە، هەردو تایبەتمەندیەكە پێكەوە ناوچەكەیان بایەخداركردووە، بوونی دەشتی بەپیتی شارەزورو لێهاتویی دانیشتوانەكەی، هێزێكی گەورەی ئابوریی بەم ناوچەیە بەخشیوە، هەر ئەمە وایكردووە بە درێژای مێژوو ناوچەكە لانكەو شوێنی حەسانەوەی هێزە شۆڕشگێڕە كوردییەكان بێت.\n٢-ڕاستە لە ساڵی 1975 دا پیلانگێڕییەكی نێودەوڵەتی دژ بە شۆڕشی كورد سازكرا، بەڵام ئەمە هۆكار نەبوو بۆ ئەوەی شۆڕش كۆتایی پێبهێنرێت، بڕیاری هەرەسی شۆڕشی ئەیلول یەكێكە لە هەڵە كوشندەكانی سەركردایەتی سیاسیی كورد لەوكاتەدا.\n٣-هەرەسی شۆڕشی ئەیلول كاریگەرییەكی جەرگبڕی هەبوو لەسەر تەواوی دانیشتوانی باشوری كوردستان، بەشێوەیەك هێزەكانی پێشمەرگە چەكیان داناو زۆربەیان ئاوارەی وڵاتی ئێران بوون و بەشێكیشیان خۆیان ڕادەستی ڕژێم كرد، دانیشتوانیش پاش نائومێدبوونیان بەشێكیان ماڵ و حاڵی خۆیان بە جێهێشت و لە ترس و دڵە ڕاوكێدا دەژیان، ئەوانەشی مانەوە دوچاری ئازارو ئەشكەنجەدان و گرتن و دورخستنەوە و كوشتن بوونەوە، بەهۆی ئەوەی شارەزور پشكی شێری هەبوو لە شۆڕشی ئەیلولدا بەشێكی زۆری قوربانیەكان لەم ناوچەدا بوون.\n٤-شارەزوریەكان بوونە داینەمۆی شۆڕشی نوێ، بەشێوەیەك یەكەمین مەفرەزەی یەكێتی كە ژمارەیان 7 كەس بوو زۆربەیان شارەزوریی بوون پاش ئەوەی ڕویان كردە شاخ دەستیان بە خەباتی چەكداری كردووە، ژمارەیەكی زۆر لە خەڵكی ناوچەكە پەیوەندیان بەمەفرەزە سەرەتاییەكانی یەكێتییەوە كردووە، بەهەمان شێوە پارتی دیموكراتی كوردستانیش توانی هێزی خۆی لە ناوچەكەدا دەست بخات.\n٥-بەهۆی ڕوڵ و پێگەی ناوچەكە لە شۆڕشی نوێدا، ڕژێم سیاسەتێكی توند و تیژی بەرامبەر بە ناوچەكە بەكار هێناوە، وەك (ڕاگواستن و كیمیا بارانكردن و ئەنفال و ڕوخاندنی لادێكان و… هتد كە تائێستاش كاریگەریەكانی ماونەتەوە لە ناوچەكەدا.\nیەكەم ـ كتیبە كوردییەكان:\n1) ئەرسەلان بایز ئیسماعیل: بیرەوەری ڕۆژانی سەخت، بەرگی یەكەم، 2002\n2) ئەحمەد محمود علی(مەلا ئەحمەد پێنجوێنی): مێژووی كورد لەسەدو دونزە ساڵدا، چ1، چاپخانەی لەریا، سلێمانی 2013\n3) ئەبوبەكر خۆشناو: چەند لاپەڕیەك لە مێژووی یەكێتی نیشتمانی كوردستان، چاپخانەی ڕوناكبیری، سلێمانی 2002\n4) ئیبراهیم جەلال: خواری كوردستان و شۆڕشی ئەیلول بنیات نان و هەڵتەكاندنی 1961 بۆ 1975 ، چاپی سێ یەم، چاپخانەی ژیار، سلێمانی 1999\n5) تالب دەرباز: هەوارگەی شارەزوور، چ1، چاپخانەی چوار چرا، 2006\n6) جەبار قادر: چەندبابەتێكی مێژووی كورد، چ1، سلێمانی 1999\n7) حسام الدین علی غالب نەقشبەندی (دكتۆر): شارەزوورو لوڕستانی باكور لەسەدەكانی ناوەڕاست دا، و. ڕنج ئەبوبەكر، چ1، چاپخانەی حەمدی سلێمانی، 2008\n8) حەكیمی مەلا ساڵح: هەلەبجە لەئامێزی مێژوودا، چ1، چاپخانەی چوراچرا، 2011\n9) حەسەن زازا: عێراق لێكۆڵینەوەیەك لە مێژووە سیاسیەكەی، و. ئامانج نیعمەت، چ2، خانەی چاپوو بڵاوكراوەی چوارچرا، سلێمانی2011\n10) زانیار سەردار قڕگەیی: كەمێژوو لە بارزانی دەوێ، هەولێر 2012\n11) سەلام عەبدولكریم: ژیانی سیاسی لە باشوری كوردستان، چ1، چاپخانەی چوارچرا، سلێمانی 2011\n12) سەروەر عەبدولڕەحمان: یەكێتی نیشتمانی كوردستان (1975 بۆ 1976) دامەزراندنو دەست پێكردنەوەی شۆڕش، چ1 سەنتەری چاپوو پەخشی نما، سلێمانی 2002\n13) سلێمان عەبدوڵا: ڕاگواستنی گووند نشینەكان لە هەرێمی كوردستانی عێراقدا، چاپخانەی وەزارەتی پەروەردە، هەولێر 1999\n14) شەوكەتی حاجی مشیر: كارەساتی كیمیا بارانی هەڵەبجە بەهاری 1988، سلێمانی 1998\n15) عیزالدین مەلا سڵێمان: بەشێك لە چیرۆكی داستانەكانی شۆڕشی ئەیلول بۆ مێژوو، چاپخانەی بزافی ڕۆشنبیری سلێمانی 2006\n16) علی تەتەر نێرەوەی: بزافی ڕزگاری خوازی نەوەی كورد لە كوردستانی عێراق، چ1، چاپخانەی حاجی هاشم، هەولێر 2008\n17) عومەر هەمزە ساڵح: ڕاگواستن، چاپخانەی خانی، دهۆك، 2009\n18) كریس كۆچێرا: كورد لەسەدەی نۆزدەو بیست دا، و. حەمەكەریم عارف، چ6، چاپخانەی ڕۆژهەڵات، هەولێر 2006\n19) كریس كۆچێرا: بزوتنەوەی نەتەوایەتی كوردو هیوای سەربەخۆیی، و. حەسەن ڕەستەكار، چاپخانەی ڕۆژهەڵات، هەولێر 2013\n20) كامەران بابا زادە: ڕێكەتن نامەی جەزائیرو ڕەهەندەكانی لەسەر كێشەی كورد لە كوردستانی باشوور، چاپخانەی كەمال، سلێمانی 2013\n21) گەڕاس ئاز.ڤی. ستانسفێڵد: كوردستانی عێراق پەرەسەندنی سیاسی و پێشكەوتنی دیموكراسی، و. یاسین سەردەشتی، چ1، چاپخانەی سیما، سلێمانی 2010\n22) لیپ مەحمود محمد زەنگەنە (دكتۆر): شیكردنەوەی چەند دیاردەیەكی جوگرافیا لە هەرێمی كوردستان، چاپخانەی چوارچرا، 2010\n23) مەسعود عەبدولخالق: ناسنامەی حیزبە كوردستانیەكان، چاپخانەی هێڤی، هەولێر2012\n24) محمد شاكەلی: لە بزوتنەوەوە بۆ حیزبی سۆسیالیستی كوردستان 1975ـ 1991، چاپخانەی كارۆ، كەركوك 2011\n25) میرزا محمد ئەمین مەنگۆڕی: بەسەرهاتی سیاسی كورد 1972ـ1981، دەستنوس\n26) مەسعود عەبدولخالق: مەوسوعەی جودی بۆ چەمكو زارەوەكانی سەردەم، چ1 نوسینگەی تەفسیر، هەولێر 2008\n27) محمدی حاجی محمود: ڕۆژ ژمێری پێشمەرگەیەك، چ1، چاپخانەو ئۆفسێتی بێسارانی، سلێمانی 1999\n28) نەوشیروان مستەفا ئەمین: لەكەناری دانوبەوە بۆ خڕەی ناو زەنگ دیوی ناوەوەی ڕوداوەكانی كوردستانی عێراق 1975ـ 1987، چ1، چاپخانەی postfoch بەرلین 1997\n29) نوری تاڵەبانی: كەركوك بەرەو دواڕۆژێكی نادیار، چ1، دەزگای چاپو پەخشی سەردەم، سلێمانی 2009\n30) هادی ڕەشید بەهمەنی: پەیامی هەورامان، چ1، چاپخانەی ژین، هەولێر 2001\n31) هاوكار كەریم حەمەشەریف: شۆڕشی ئەیلول چ1، چاپخانەی زانكۆی سەلاحەدین، هەولێر2012\nدووەم ـ لیستی گۆڤارەكان:\n32) ئەحمەد ڕەنجبار: ڕاپەڕینی خەڵكی هەڵەبجەو دەوروبەری لە مانگی پێنجی 1987، گۆڤاری ئاسۆی هەڵەبجە، ژمارە7، 16/3/2008\n33) هەڤاڵ ئەبوبەكر: جینۆساید كردنی نەتەوەیەك لەبێدەنگی دا، گۆڤاری هەشتاو هەشت، ژمارە (9) 2008\nسێیەم ـ لیستی سەرچاوە ئەلیكترۆنیەكان:\n34) E.J.W. Gibb memorial series, 1937, E. J. Brill, University of California\n35) كارنامەی ئەردەشێری بابەكان بەشی 6\n36) Gábor Ágoston, Encyclopedia of the Ottoman Empire\nچوارەم ـ چاوپێكەوتنەكان:\n37) م. ئارام سەلام محمد: قەزای شارەزور 10/3/2016\n38) م. ئەركان جەلال ئەحمەد:قەزای شارەزوور 5/3/2016\n39) ئەحمەد محمد ئەحمەد: سەرپەرشتیاری مەڵبەندی شارەزوور: گوندی قەدەفەری، 27/12/2015\n40) م. بورهان عەبدوڵا حەسەن: قەزای شارەزوور، 4/3/2016\n41) م. بورهان علی ئەحمەد: قەزای شارەزوور، 12/3/2016\n42) جەمال حسێن ئەحمەد: ئەندامی دەزگای ئەیلولی سلێمانی، سلێمانی 28/12/2015\n43) جەمال محێدین ڕەشید: بەرپرسی دەزگای ئەیلولی سلێمانی، سلێمانی 28/12/2015\n44) م. حسێن ئەحمەد ساڵح: قەزای شارەزوور، 25/2/2016\n45) حەمید حسێن محمد: عەمیدی خانە نشین كراو، قەزای شارەزوور، 28/12/2015\n46) حامیدی حاجی غالی: ئەندامی سەركردایەتی یەكێتی نیشتمانی كوردستان، سلێمانی، 30/12/2015\n47) حەمید حسێن محمد: عەمیدی خانە نشین كراو، قەزای شارەزوور 30/12/2015\n48) ڕزگار حەمە علی: قەزای شارەزوور، 8/3/2016\n49) سدیق علی تۆفیق: عەقید لە بەرگری فریاكەوتنی دەربەندی خان، دەربەندی خان، 4/5/2016\n50) عەزیز یوسف محمد: ڕیش سپی عەشیرەتی تاوەگۆزی، قەزای شارەزوور:18/2/2016\n51) عێزەدین سلێمان قادر: ئەندامی دەزگای ئەیلولی سلێمانی، سلێمانی 28/12/2015\n52) عەبدولڕەحمان حەمەفەتاح: پێشمەرگەی دێرین، قەزای شارەزوور، 6/1/2016\n53) عەبدوڵا حەمەشەریف حەمەخان، پێشمەرگەی دێرین، خورماڵ، 18/3/2016\n54) فەریدون كەریم: ئەندامی دەزگای ئەیلولی سلێمانی، سلێمانی، 28/ 12/ 2015\n55) فازیل محمد قادر: بەرپرسی لقی 12 پارتی دیموكراتی كوردستان، پارێزگای هەڵەبجە، 27/12/2015\n56) فاروق عەبدولكەریم عەبدولڕەحیم: بەرپرسی ڕۆشنبیری و ڕاگەیاندنی لقی 12 پارتی دیموكراتی كوردستان، پارێزگای هەڵەبجە، 27/12/2015\n57) فەتاح حاجی سەعید: ریش سپی عەشیرەتی تەرخانی، قەزای شارەزوور، 16/2/2016\n58) قادر حەمە فەتاح: پێشمەرگەی دێرین، قەزای شارەزوور، 7/1/2016\n59) محمدی حاجی محمد: سكرتێری حیزبی سۆسیالیستی كوردستان، گوندی گوڵەخانە، 20/4/2016\n60) محمود فەتاح حەمە: پێشمەرگەی دێرین، قەزای شارەزوور، 3/1/2016\n61) محمد حەمەڕەشید عەزیز: ئەندامی ئەنجومەنی ناوەندی یەكێتی، دەربەندی خان، 31/12/2016\n679 جار بینراوە


hkkk – پەڕە 20 – hkkurdistan\nHome 6 hkkk (page 20)\nیادکردنەوەی ٨مارس هەنگاوە بۆچەسپاندنی یەکسانی…\nئازار 5, 2019\t0\nعبدالرحمن رسول … یادکردنەوە ٨ی ئازار واتە ٨ی مارس گرینگی و تایبەتی زۆری هەیە، یەکێک لەو گرینگییانە ئەوەیە کە ئەوانەی یادی ئەو ڕۆژە دەکەنەوە بەجۆرێک لەجۆرەکان باوەڕیان بە هەبوونی یەکسانی نێوان ژنان و پیاوان هەیە. لەبەرئەوەی ئەم ڕۆژە ڕۆژێكە كە بووە بە ڕەمزی تێکۆشان و خەباتی ژنان و پیاوانی یەکسانیخواز و ئازادیخواز بەرامبەر بە نەهێشتنی هەڵاواردنی جێندەری وجیاوازییەکان. ڕێزگرتن لە …\nماركسیزم له دیدی به‌شێك له ڕۆشنبیرانه‌وه!…\nسه‌ردار عه‌بدوڵا حه‌مه… به‌شێك له ڕۆشنبیران ده‌یانه‌وێ وا نیشانی خوێنه‌رانیان بده‌ن كه ماركسیزم و ئیسلام دووڕووی پاره‌یه‌كن، هیچ جیاوازیان نییه له باره‌ی توندڕه‌وی و سه‌ركوت وزه‌بروزه‌نگدا! یا ده‌ڵێن هه‌ردووكیان دوو ئایدیۆلۆژیان و وه‌ك یه‌ك كاریگه‌ری خراپیان هه‌یه! لێره‌وه ده‌یانه‌وێ له لایه‌ك به خۆیان بڵێن بێ دین ومولحید، وه له‌لاكه‌ی تریشه‌وه بڵین ئێمه ماركسیسیت نین ودژی ماركسیزمین. ئه‌وه‌ی گومانی تێدا نییه …\nچەند هەواڵی جۆراوجۆری کوردستان بخوێننەوە…\nئازار 4, 2019\t0\nپێویستە دەست بەجێ سەرجەم گیراوەکانی بادینان ئازاد بکرێن، ئەم دۆسیەیە گەیشتە پەرلەمانی یەکێتی ئەوروپا زیاتر لە مانگێک بەسەر خۆپیشاندانی نارەزایەتی جەماوەری شیلادزی و بادینان تێپەری بەدژی ملهوری و بنکەکانی سوپای دەوڵەتی فاشیستی تورکیادا. بەدوای خۆپیشاندانەکە هێزەکانی پارتی ژمارەیەک خۆپیشاندەرو هەڵسوڕاوی دەستگیر کرد و هەمان تۆمەتی رژێمی لە گۆڕنراوی بەعسی” خیانەتی نیشتیمانی” خستە پاڵیان و بەهەمان مادە و یاسای بەعسیش، تۆمەتبار …\nدابڕان یا دوابڕاو…\nئازار 3, 2019\t0\nئاسۆ کەمال: مەلابەختیاردوای ٤ ساڵ دیسانەوە خەتە سورەکانی قورئان و خوا و پێغەمبەری بە دەوری پڕۆژەکەی دابڕاندا تۆخکردەوە. لە کوردەواریدا بە شتێکی باش کە کاری خراپ دەکا و ئێر خاوەنەکەی زۆر بێزاردەکا کە نەبونی پێ باشتربێ، هاواری “دواتبڕێ”ی بەسەردا دەکرێ.ئەم پڕۆژەیەش بەم سەرۆکەیەوە بوەتە ئەو شتەی دوای ببڕێ باشترە لەم هەموو بە پێرۆزکردنەی بۆ دین و شەریعەتی ئیسلام دەیکا. …\nده‌سه‌ڵاتدارێتی بۆرژوازی کورد هۆکاری مانه‌وه‌و درێژه‌کێشانی نایه‌کسانیە لەدژی ژنان!\nئازار 3, 2019\tلێدوان نووسین ناچالاککراوە لە ده‌سه‌ڵاتدارێتی بۆرژوازی کورد هۆکاری مانه‌وه‌و درێژه‌کێشانی نایه‌کسانیە لەدژی ژنان!\n(٨)ی مارس، رەمزی بەرەنگاری و خەباتی یەکسانیخوازانەی ژنان و پیاوانی ئازادیخوازە دژی نایەکسانی و ستەم و چەوساندنەوەو پلەدوویی ژنان، هێمای ئومێدو تێکۆشانە لەپێناو کۆمەڵگایەكدا کە ژنان و پیاوان لەسەرجەم مافە سیاسی و ئابوری و کۆمەڵایەتیەکانیاندا یەکسان بن. ئەڵقەیەکە لە خەبات و تێکۆشانی سەرجەم جەماوەری چەوساوە لەدژی نایەکسانی و ستەم و دابەشبوونە کۆمەڵایەتی و چینایەتیەکانی سیستەم و جیهانی سەرمایەداری. بزوتنەوەی یەکسانیخوازی …\nگەشتەکەی لینین، ئەو گەشتە بوو کە ڕەوتی مێژووی گۆڕی!…\nئازار 2, 2019\t0\nسالار حمەسەعید… کتێبێک لەلایەن ” کاثرین مێردەیل ” ی نووسەر و مێژوونووسی بەریتانیەوە بەناوی ”لینین لەناو قیتاردا” لە ساڵی ٢٠١٦ دا بڵاوکرایەوە. ئەم کتێبە باس لە گەشتی ئەو پیاوە کورتەباڵا سەر ڕووتاوەیە دەکات کە ڕیشێکی سەکسووکەی هەبوو و سەر لەبەیانی ٩ی نیسانی ١٩١٧ کە بەفرێکی زۆر باریبوو لە (زوریخ)ەوە کە شوێنی حەشارگەکەی بوو لە سویسرا لەگەڵ هاوسەرەکەی و ٣٠ لە …\nبەشداریکردن یا نەکردنی بەلشەفیەکان لە پەرلەمان…\nئازار 1, 2019\t0\nلینین.. وەرگێران: سالار حمەسەعید… لاپەرەیەک له: له کۆمۆنیزمی ” باڵی چەپ ” بشێوی مناڵانە. ‘’Left-Wing’’ Communism, an Infantile Disorder بەشداریکردن یا نەکردنی بەلشەفیەکان لە پەرلەمان ڤ.ئ.لینین دووجار بەلشەفیزم خەباتی کرد دژبە لادانەکانی ” چەپ ” لەنێو حزبەکەیدا کە واگریمان دەکرا بە ڕێژەیەکی زۆربن: لە ساڵی ١٩٠٨ دا سەبارەت بە پرسی بەشداریکردن یا نەکردن لە کۆنەپەرستترین ” پەرلەمان ” و یەکێتییە …\nبڵاوکراوەی بۆپێشەوە ژمارە ٤٦ …\nبە بۆنەی (٨) ی مارس، رۆژی جیهانیی ژنان – گەرمیان…\nشوبات 28, 2019\t0\nبە بۆنەی (٨) ی مارس، رۆژی جیهانیی ژنان حزبی کۆمۆنیستی کرێکاریی کوردستان چەند چالاکی جۆراوجۆر ئەنجام دەدات گەرمیان: رۆژی ٦/٣/٢٠١٩ کاتژمێر ٣ی دوانیوەڕۆ لە (کتێبخانەی گشتی کەلار) کۆڕێك بۆ (خەسرەو سایە) ئەندامی مەکتەبی سیاسی حزب ساز دەکرێت لەژێر ناونیشانی(کۆمەڵگای کوردستان و ریشەکانی ستەمکێشی ژنان) سلێمانی: – رۆژی ٧/٣/٢٠١٩ کاتژمێر ٣ ی دوانیوەڕۆ لە (کتێبخانەی جەمال عیرفان) لە شەقامی سالم بەرامبەر …\nبە بۆنەی (٨) ی مارس، رۆژی جیهانیی ژنان – سلێمانی….\nگۆڤاری دیدگای سۆشیالیستی.. دابگره!\nمانای دیموکراسی، ڕای تاک و ده‌خاڵه‌تی هاووڵاتیان له چاره‌نووسی کۆمه‌ڵگادا …\nزەروورەتی ئەمڕۆژیی لێنین! …\nکۆتايیهێنان به تيرۆريزم کارى ئێمه‌يه …\nدنيا دواى ١١ى سێپته‌مبه‌ر …


جاکی چان (بە ئینگلیزی: Jackie Chan) (ناوی تەواو: چان کۆنگ-سانگ؛ لەدایکبووی ٧ی نیسانی ١٩٥٤ لە ھۆنگ کۆنگ) ئەکتەر و دەرھێنەر و بەرھەمھێنەر و ئەکتەری کۆمێدی و یاریزانی ھونەری جەنگی و سکرین نووسەر و گۆرانیبێژێکی چینییە. لە فیلمەکانیدا زیاتر ناسراوە بە پاڵەوانی ھونەری جەنگی و کاتی کۆمێدی و بەکارھێنانی چەکی جیاواز. جاکی دەستی کردووە بە کاری شانۆیی و ڕۆڵ بینین لە ساڵانی ١٩٦٠ەکاندا و لە زیاتر لە ١٥٠ فیلمدا بەشداری کردووە.\n(١٩٥٤-0٤-0٧) ٧ی نیسانی ١٩٥٤ (تەمەن ٦٦)\nوتاری سەرەکی: فیلمۆگرافیی جاکی چان\nجاکی چان لە ڕاتن تۆمەیتۆز\nوەرگیراو لە «https://ckb.wikipedia.org/w/index.php?title=جاکی_چان&oldid=716729»\nدواجار لە ١٣:٠٧ی ١٣ی ئەیلوولی ٢٠٢٠ دەستکاری کراوە\nئەم پەڕەیە دواجار لە ١٣:٠٧ی ١٣ی ئەیلوولی ٢٠٢٠ نوێ کراوەتەوە.


هـــــــــــــــــــــــــــزارمـــــــــــســــــجـــــــــــــــــــــــــــــــــــــد - شعر دمدم شماره دو\nگازییه‌ک دن ل به‌ر خدر زندی‌و خدر ئلیاسان، نه‌مرن، سه‌یاحن، که‌س ئودا وان پێ نزانه\nگازییه‌ک دن ژ بوَ ئیمام حه‌سه‌ن‌و حوسێن ێن غه‌ریب، مه‌رقه‌دا وان ل مه‌شه‌دێ‌و که‌ربه‌لانه، عه‌جه‌م و کومره‌ش وا دچن زیاره‌تێ، دبێژن روَژا قیامه‌تێ خودا دێ بده‌مه ئیمانیه\nگازییا من بوَ حزره‌تێ عه‌لی روَژا ئین‌و جماعه‌تان، سوارێ دندلێ، ده‌ست داڤێژه زولفه‌قارێ، دچه خه‌زایا گاورانه\nگازییا دن ژبوَ که‌سکپوشێ، ل حاجی خوشێ‌و ترشه‌کانه\nگازییا دن ل به‌ر شوره سوار سولتان سه‌عیدێ وه‌قاسی، مالخێتی دکر ل کوپکێن کووستانیه\nجوَتێن که‌وێن من تیر خارنه ل قزقه‌پانه\nکه‌ڵ ژ من یاغی بوون ل چیمه‌نێ هوزانه\nخوه‌ش تێ گوهێ من، هارێنا عه‌ربانه‌و قرپێنا نیرانه\nخانم چوونه سه‌ر بانێ برجا دم دم، خوه ئاڤێتن به‌رامبه‌ر که‌ڤرێ شه‌مشیرخانه\nخانێ من دلبرینه، برینداره‌ک دل بخوینه، من بالا خوه دا چیمه‌نێ هوزان چ که‌سک‌و شینه، چه‌مێ به‌راندێزێ، چ زلال‌و شیرینه, دیوه‌خان به‌تال کرن بوَ که‌س نه‌ما، بوَ مه‌ژی نامینه\nخانێ برادوستان گوته خان عه‌ودالێ موکری: ئه‌زێ ژ ته‌را ببم برایێ دایک‌و باڤانه، ئه‌زێ ژ ته‌ره ده‌ست باڤێژم سه‌ر بالچوغێ شێرانه. کێلان ژ ته‌ره بهێلم ل بنه‌بانا دمدمه\nخه‌نجه‌ران ژ ته‌ره بشکینم خێنجی نێروه‌ییه\nئه‌زێ شیران ژ ته‌ره بشکینم خێنجی دانزغییه\nده‌مانجان ژ ته‌ره بشکینم خێنجی مسرییه\nتوڤنگان ژ ته‌ره بشکینم خانێ من خێنجی هۆستا شاقولییه\nئه‌زێ ڕمان ژ ته‌ره بشکینم خانێ من خێنجی نه‌زه‌رییه\nمه‌رتاڵان ژ ته‌ره بشکینم خانێ من خێنجی که‌رگه‌ده‌نانه\nئه‌زێ زرییان ژ ته‌ره بقه‌تینم، خانێ من، خێنجی داوودییه\nهه‌سپان ژ ته‌ره بخم خانێ من، خێنجی سه‌گلاوییه\nمێران ژ ته‌ره بخم خێنجی سی سالییه\nمه‌گه‌ر شه‌ڕه‌ک وا کربه، روسته‌مێ مازه‌نده‌رانیه، ل بنیا چیایێ ده‌ماوه‌ندێ, دێوه‌ک ده‌رخست ب زه‌ربا شیریه\nمه‌گه‌ر شه‌ڕه‌ک وا کربن، خورتێن ئیرانێ بوَ خوینا سیاووشیه\nدلێ خانێ من برینداره، برینداره‌ک چه‌ند دل ب خوینه! ئه‌زێ ژ ته‌ره بچم گه‌ڕا دمدمێ، چ دمدمه‌که ره‌نگینه.\nچه‌مێ به‌راندێزێ چ زه‌لال‌و شرینه! ژ من ره بوویه کوشکا ئه‌جنان خه‌مخوران دبرینه، ژ پاشایا هه‌یا خونکاران، ژخونکاران هه‌یا پاشایانه. خان ل گه‌ل عه‌ودالێ هه‌ڤریێ خوه دگه‌ره ل دم دمێ ده‌زگایه, ل ئێسفه‌هانێ لێ کر هزر و ڕایه. شا عه‌باس دبێژه: حه‌سه‌ن خانوو! بلا ئه‌م بکن ته‌یبیرو رایه، ب سه‌ر مه‌دا هات زڤستانه، زڤستان چوو ده‌رباز بوو هاوینه، تو له‌زێ بکه بله‌زینه کاره‌کێ ژ مه‌ره پێک بینه، دم دمێ ژ من ره بستینه. ئیسال هه‌فت ساله ژ من یاغینه.\nگوت: پاشا! جه ئاسییه ئه‌ز ناچمێ، هیمداد دێ ژێره بهێ ل ئورمیێ، دێ مه بشکینه,\nو ته‌ڤلیهه‌ڤ بکه کومێ, دێ مه بکه که‌ڤرێ بن گومێ، خه‌لک دێ ژ مه بکه لومێ.\nشا عه‌باس دبێژه:: حه‌سه‌ن خانێ مال خراب ب غه‌ره‌زه، به‌س بکه گوتنێن نه ته‌رزه! رابه ل پێش چاوێ من هه‌ره، ببه‌زه، دێ ژ هیمدادێ ته بدم ئه‌زه،دم دم ژ زکێ وی ب غه‌ره‌زه.\nحه‌سه‌ن خان دبێژه پاشا به‌س ل سه‌ر من بکه مه‌کر‌و نازان، گه‌ر ئه‌ڤ زڤستانه ده‌رباس به وان زوویان ل من ره‌ش بکن هه‌ر دوو روویان، من دانێنه جهێ جهوویان\nمه‌یته‌ران هه‌سب ده‌رخستنه، زین ل پشتا وان شداندنه، ته‌داره‌ک‌و نالبه‌ندانه، چه‌په‌ر ده‌رباز بوو سه‌ر عێلانه، ب سه‌ر باژارو ویلایه‌تانه، ئه‌و ئیرات‌و ئیره‌وانه، ره‌شت‌و کشمیرو گیلانه، بهێ ژ ئورمییه‌و لاجانه، سندوس بهێ‌و موکریانه، سنه، سنور، کرماشانه، ده‌رگه‌زینه، رژدستانه، هه‌وێزه‌و شوشته‌ر ومه‌ریوانه، سه‌د هه‌زار خان‌و سولتانه، پایته‌ختا وان ئێسفه‌هانه.\nده‌رکه‌وت ل ئێسفه‌هانێ، ل قووشه‌نێ ل توغیانێ دار و که‌ڤر هاتن هه‌ژیانێ، توزێ گرت به‌رێ عه‌سمانێ، بوو روَژا ئاخر زه‌مانێ.\nژ قووشه‌نان که‌ت ولوله و له‌شکر هاتن تیپ ب تیپ ئاڤا بوویه، ئوده‌ک وان هات قه‌فلانکووه.\nژ وان کافرێن ب فێله, سه‌رێ رمێن وان مینا بیله، له‌شکه‌ر ل دیڤ بوو خێله، ئوده‌ک وان هات ئه‌رده‌بیله.\nکافران هاژووت ل مه‌جیزێ، مه‌لعوونه تێنه رێزێ، ئوده‌ک وان ژ ده‌شتا ته‌ورێزێ، تێ له‌فه له‌فا په‌یداغان، تێ ده‌نگێ زری و قولچاغان، ئودا وان بناو و مه‌راغان\nقووشه‌ن تێ رێ ب رێیه, دبێژه خانێ موکری ل کوده‌رێیه؟ ئۆده‌ک وان ل ده‌شتا خویێیه‌ز له‌شکه‌ر هاژووت نه‌مازه ل خانێ موکری دپرسه: له‌شکه‌ر ل ده‌شتا سندوسه، چ له‌شکه‌ره‌ک ب قرم‌و قاله، ب هێز‌و زمزمه‌یه، هات‌و گرت گه‌لیێ دارنه‌یه. ره‌حمان به‌کر ب وان ره هه‌یه\nهه‌وار گهیشت خانییه، خوه به‌رهه‌ڤ بکه‌ت قه‌وییه، عاله‌م بوَ شه‌رێ وی بزاڤتییه، چ خوه‌ش شه‌ره ل سه‌ر ئاخ‌و دینی یه.\nخان دبێژه گه‌ر ئه‌و پاشا به ئه‌ز ژی خانم، ئه‌ز ب خالق خودان پشتیوانم، خولامێ ره‌وه‌دا شێرانم، ئه‌ز بکوژێ گشت عه‌جه‌مانم(شیعانم)\nروَژه‌کێ سبێ زوو له‌شکه‌رێ پاشا هات سه‌رده، نخاوتن که‌ڤرو دارو ئه‌رده، ده‌رباز بوو بنیا دمدمێ ورده.\nدمدم که‌ڤرێ مه‌یدانێ، لێده‌ن توپێن ئسفه‌هانێ، توزێ گرت به‌ری ئه‌سمانێ، مێران داگرتن کوَرک‌و بلنداهیێن مانێ، بوویه روَژا ئاخر زه‌مانێ\nدمدم که‌ڤرێ نزاری، لێدان توپێن هه‌وشاری، حه‌وت شه‌و‌و روَژان ئاگر باری، دنیا داگرت ب ئێکجاری، هه‌وار گه‌هیشت هه‌وشاری\nدمدم که‌ڤرێ ژ که‌ڤری، لێ دخن توپێن نه‌به‌ردی، هه‌یا روَژا مه‌ردی و نامه‌ردی\nدمدم که‌ڤرێ زوَپه، لێ خستن توپخانه‌و کوپه\nدمدم که‌ڤرێ پانه لێ خستن توپ‌و توپخانه، که‌لا وێ بکن وێرانه\nدمدم که‌ڤرێ مه‌یدانێ، لێ دخن توپ ل کارخانێ، کاریته گه‌هیشتن هوزانێ\nدمدم که‌ڤرێ رازێ یه، لێ دخن ب توپێن که‌له‌یه، کاریته گه‌هیشتن کووکێ یه\nخان مژوولی خه‌زاێ یه!\nدمدم که‌ڤره‌ک شینه، چوار زڤستانه، پێنج هاوینه، خانێ ویی له‌پ زێرینه، زه‌فه‌ر پێ نه‌برینه\nوه‌کیل‌و وه‌زیر دبێژن خانێ من ئه‌وه کێنه؟\nخان دبێژه:ئه‌وه کاروانینه\nخان مژوولی خه‌زایێ یه!\nخانه‌ک رابوو ل ناو کوردان، کێ بوو؟ ئه‌حمه‌د به‌گێ لیتان، روویێ وی ره‌ش به ل گه‌ل جهوویان! ب سل بوونه‌کێ چوو بال وان. نیشا وان دا سووله‌خان، کێ بوو ئه‌و کافره بێ ئیمانه، تێ کرن هه‌ش و ده‌رمانه پێ قڕ دبوون بسلمانه، ژ وان بوو روَژا ته‌نگانه، ل بال وان ئاخر زه‌مانه، پر گرییان ئه‌و خاتوونانه نه جهه, نه مه‌کانه، خودا ژ وان ره ببه پشتیوانه.\nخاتوونه‌ک تێ مه‌یدانێ ، دلێ خان ده‌ده به‌ر تانێ، ژ ته حه‌رامبه جهێ کابانێ، ئاڤ ننه ئه‌م پێ بکن شێلانێ\nخاتوونه‌ک تێ‌و دبه‌زی: دبێژه ره‌بی مار ته‌بگه‌زی، ل من ره‌ش بوون سه‌ر‌و که‌زی\nخاتوونه‌ک تێ ب فه‌قیری، چووک چه‌قاند ل پێشیا میری: خان ، وای ل منێ فه‌قیرێ، ئاڤ نینه ئه‌م پێ بکن هه‌ویرێ، خانێ من حه‌یفه توَ بۆ ناکی ته‌یبیرێ.\nخان مژوولی خه‌زاێ یه‌ّ!\nکێ بوو؟ خانێ له‌پ زێرینه، ل شه‌رافه‌تا خاتوونا شیرینه، به‌فره‌ک باری ل هاڤینه، ژ به‌ر خاترێ له‌پزێرینه، حه‌وت شه‌و و روَژان ب وێ ژینه\nهزرا وان وابوو ب هه‌زاره: سوار که‌ن خدرێ برینداره، ب چه‌په‌ر هه‌ره خزمه‌تا خونکاره\nوه‌زیر گوت ب وێره‌کی: باشه کاغه‌زه‌کێ بشینی، که‌لێ بوَ شاه بجه بهێلی\nکێ بو؟ بالا خوه بده خانێ جندییه: کوَتییه تایفا ڤی خه‌زاییه، حه‌چی بحه‌لێ کێشه نییه، حه‌چی بمره گوَرییه، حه‌چی بێ کوشتن خه‌زاییه\nتایفه‌ک هه‌بوو، تایفا کافری، گوتنه خان: تو هنده پوچ‌و ناماقوولی، حه‌یا سه‌رێ ته دگری، ده‌ست ب شیر ئه‌مێ هه‌رنه له‌شکری\nبالا خوه بدێ خانێ جندی گووت: گازییا حه‌ق بوَ خودێ یه، بێ شریکه، شریکێ وی نییه، غه‌یری خودێ تو که‌س نییه، هه‌وارا مه بوَ شیخێ گه‌یلانی، شێخ جومدیێ به‌غداییه، سولتان مه‌عروفێ که‌رخی یه، بابێ فه‌رخێ داوودییه، بابێ رابیعێ‌و عه‌ودییه، بابێ شمسێ ته‌ورێزییه، شێخ مه‌حموودێ باله‌کی یه، عه‌ودلعه‌زیزێ شنوَییه، شێخ ره‌شێ گه‌رگه‌روَییه\nل مه‌یدانێ شه‌ره‌و قه‌رقه‌شه، ل جهێ نێچیرێ که‌تبوون له‌شه، خان پرسی ئه‌وه کییه؟\nخان! ئوه قیرێنا ئه‌سحابێ ره‌شه\nسواره‌ک هاتیه ب هه‌سپێ، بوزه, خان دپرسه ئه‌وه کییه؟\nخان! ئه‌وه گوره‌گرا پیروتێ مه‌رگییه\nسواره‌ک هاتیه ب نادره، که‌س تونه‌یه چه‌کان وه‌رگره؟ خان دپرسه ئه‌وه کییه؟\nخان ! ئه‌وه حزره‌تی خزره\nسواره‌ک هاتیه بوَ گه‌شتێ، سووره هه‌یا بحه‌شتێ، خان دپرسه ئه‌وه کییه؟\nخان! ئه‌وه وه‌یسیێ ماهیده‌شتییه\nسواره‌ک هاتییه ل کارخانێ د ده‌ستان ده سوره‌تێ ئیمانێ، خان دپرسه ئه‌وه کێیه؟\nخان! شێخ عه‌ودلقادرێ گه‌یلانی یه\nسواره‌ک هاتییه هونه‌رمه‌نده، ئالاڤێن ڤی ب رندیه، خان دبێژه ئه‌وه کێیه؟\nخان! ئه‌وه پاشایێ نه‌قشبه‌ندیه\nسواره‌ک هاتیه ب هه‌سپێ تازه، مل ب قه‌تلا پر ئه‌نگازه، خان دبێژه ئه‌وه کێیه؟\nخان! ئه‌وه ژی سولتان سه‌عدێ وه‌قازه\nسه‌لاح شووران ده‌ست دا چه‌کان، ل گه‌ل سه‌فا مه‌له‌کان، تێ گوڕه‌گوڕا شێخێ باله‌کان\nهات عه‌شراموبه‌شره، هه‌مزه، عه‌باس‌و حه‌یده‌ره ل گه‌ل یه‌قووبێ سه‌ر ب په‌ڕه, عه‌له‌مدارێ سولتان سه‌مه‌ره، بلا بێ ئالایا نه‌بی یه، حه‌فت تیپ ته‌ڤلی هه‌ڤ کرییه، خان دپرسه ئه‌وه کێیه؟\nهه‌وارا حزره‌تی عه‌لییه\nبلا بێ به‌یداغێ پێغه‌مبه‌ر، هه‌مزه بهێ ل گه‌ل عومه‌ر، بهێ خالدێ کورێ وه‌لی\nخان دبێژه عه‌ودال به‌گ کورێ بابو، تو گوه بدی من دێ چێبه\nدبێژه: بابو چ بکه‌م رێل و دارستانه بداوی ناهێ\nبلا بکن مه‌حتا هورمز به‌گه،، رمێ نه‌زه‌را وی بچه‌نگه، ژ هه‌زاران دبارینه مه‌رگه\nخان عه‌ودال‌و که‌کێ خان، حه‌فت روَژ‌و حه‌فت شه‌وان، شه‌ڕ کرن ب شیران. شیر حازر بوون هه‌ر ده‌ران، که‌له‌ش که‌تبوون وه‌ک گران، خوین حه‌رکی مینا جوکان، بالچوغێن شێران نه‌مانه، شه‌هید کرن که‌کێ خان\nخان دبێژه! ئه‌ز خانێ خه‌زایێ مه، هه‌یا ل دنێ ئه‌ز زندی مه، ئه‌ز بخوه په‌رژینا شه‌ری مه\nخان عه‌ودال‌و که‌کێ خان، گرێدان عه‌هد‌و په‌یمان، ده‌ست به‌ر ناده‌ن ژ وان کار‌و عه‌مه‌لان\nگازییا من ل به‌ر میرێ میران! خان تو بکه ته‌یبیران، حه‌فت په‌ره که‌ر کرن ب شیران\nگازییا من ژ پاشایێ قودره‌تێ!\nخان شه‌هید کرن ب میر کوتێ خیوه‌تێ\nژ دمدمێ هه‌وار و نالین‌و گری‌و کالێنه!\nروَژه‌کێ ده‌ما روَژهه‌لاتێ، عه‌جه‌مان ده‌ست ئاڤێت خه‌باتێ، هێدی هێدی هلدکشیان بن که‌لاتێ\nکانێ سوارێ نازه‌نین؟\nکێ بوو ژ نفشا ئاده‌مان؟ که‌ل هلگرت ب زه‌مان\nکێ بوو ژ وان ئاده‌مانه؟که‌ل هلگرت ب زه‌مانه، حه‌وت شه‌و و حه‌وت روَژانه، شه‌ر گه‌رم کر ب توپانه, نه‌هشت که‌ل بکه‌وه ده‌ستێ وانه\nبالا خوه بده ئالێ بجه‌رگه، ژوان گرتییه ده‌رگه، خه‌نجه‌را وی مینا تیرو خه‌دندگه، ژ هه‌زران دبارینه مه‌رگه\nژ دمدمێ تێ هه‌وار و نالینه، گری‌و کالێنه‌ّ\nکێ بوو خاتوونا روو په‌ری، گوت: که‌کێ ئالی تو ب ته‌نێ مای هه‌ره خوه بده ئالی\nکه‌کێ ئالی دگوت: خاتوونێ ته پووچی‌و ناماقوولی کرییه, من تێرا خوه خه‌زا کرییه، شه‌هید کرن که‌کێ ئالییه\nژ دمدمێ هه‌وار‌و نالێنه، گری‌و کالێنه\nبالا خوه بدێ خاتوون خانێ دگوت: قه‌بوول ناکه‌م کافرستانی ، ئه‌می خوه باڤێژن ل سه‌ر چل که‌وانی\nئه‌ی دمدم که‌ڤرێ دلان، جهێ خان‌و خان ئاوده‌ٍلان، نها توَ بووی مه‌سکه‌نێ ته‌یر و ٍقه‌لان\n+ نوشته شده در ساعت توسط میثم کرمانجی از درگز | 6 نظر\nسه شنبه 6 دی 1390 :: نویسنده : حسن فولادیان


پافل تاڵەبانی باس لە چیرۆکی ژن هێنانی و بوونی بە زاوای مەلا بەختیار دەکات – تۆڕی میدیایی خەڵک\n2020/02/20 - 5:01 PM\nلە پاش بڵابونەوەی ئاهەنگی لەدایکبوونی کچە مەیکەپ ئاڕتسی نازک بەدرخانی لەگەڵ کوڕە مەیکەپ ئارتست ڕۆی، لە تۆڕە کۆمەڵایەتیەکان دەنگۆی ئەوە بڵاو بویەوە کە نازک کوڕە و ڕەگەزی خۆی گۆڕیوە.\nتەنانەت لە بەشێک لە پەیجەکان و لە تۆڕە کۆمەڵایەتیەکان وێنەی کوڕێکیان بڵاوکردۆتەوە و ئاماژەیان بەوە داوە ئەمە نازکە بەر لەوەی ڕەگەزی خۆی بگۆڕێت.\nبەڵام نازک بە ناڕاستەوخۆ وەڵامی ئەو قسانەی داوەتەوە و لە نوسینێکیدا دەڵێت”کاتێک قسەیەک دەکەیت یان دەبێت جوان بیکەیت، یاخود جوانی لەوەدایە کە بێدەنگ ببیت”\nهاوکات نازک وێنەیەکی خۆشی بڵاوکردۆتەوە کە ماکیاژێکی کەمی کردووە وەک بەڵگەیەک بۆ جوانیە سروشتیە و مێینەیەکەی و دەڵێت”حەز دەکەم خۆم بم و ڕاستی من هەموو کەس بیبینێت و هەمیشە شانازی بە خۆمەوە دەکەم کە کچێکی زۆر بوێر و زیرەکم، لەسەر ئەو هەموو رەخەن و قسە ناشرین و بێ ڕێزیە، بەڵام من هەر بەردەوامم و قەت هیچ شتێک ناتوانێت من ڕابوەستێنێت”


باشترینەکانی پرێمەر لیگ لە ساڵی 2017\nBy کاروان فاخر on 2017/02/10 ئینگلتەرا, تۆپ, جیهانی\nلەگەڵ دەستپێکردنی ساڵی نوێ, پرێمەر لیگی ئینگڵتەراش بەردەوامی ھەبوو و چەندین یانە توانیویانە ئەنجامی باش بەدەست بێنن, لەوانەش ئێڤەرتۆن, تۆتێنھام, چێلسی و مانچێستەر سیتین.\nئێڤەرتۆن بە سەرکردایەتی رۆنالد کومان لە پێنج یاری ساڵی 2017 توانیویانە چوار سەرکەوتن و یەک بەرامبەر بوون تۆمار بکەن و بە شێوەیەکی بەرچاو بۆ پلەکانی پێشەوەی ریزبەندی سەرکەون و باشترین ئەنجامیشان سەرکەوتن بەرامبەر مانچێستەر سیتی بوو بە ئەنجامی 4-0 .\nیەکێکی دیکە لە باشترینەکانی ساڵی نوێ یانەی تۆتێنھامە, ئەو یانەیە بە سەرکردایەتی پۆکێتینیۆی راھێنەری لە شەش یاریدا چوار سەرکەوتن و دوو بەرامبەریان تۆمار کردووە و یەکێک لە بەھێزترین رکابەرەکانی چێلسی پێشەنگە.\nبێگومان ئانتۆنیۆ کۆنتی ئیتاڵی توانیویەتی چێلسیەکی جیاواز لە ساڵی رابردوو بنیات بنێت, بلوز لە پێنج یاریدا سێ سەرکەوتن, یەک بەرامبەر بوون و شکستێکیان تۆمار کردووە و بە جیاوازی نۆ خاڵ لە پێشەوەی ریزبەندی دێن.\nلەلایەکی دیکەوە مانچێستەر سیتی سەرەرای ئەوەی پێش دەستپێکردنی ساڵی نوێ بارودۆخیان باش نەبوو, بەڵام لەگەڵ ھاتنی ساڵی نوێ و زیادبوونی گابریێل خێسۆسی ھێرشبەری برازیلی, ستیزێن توانیویانە سێ سەرکەوتن, یەک بەرامبەر بوون و شکستێک تۆمار بکەن.


جەنگی چیای سپی - ویکیپیدیا، ئینسایکڵۆپیدیای ئازاد\nلەساڵی ۱٦۲۰ لەنێوان ئیمپرتۆریەتی ئیسپانیا ـ شانشینی بۆهیما(چیک) ـ ئیمپراتۆری رۆمای پیرۆز ـ کاتۆلیکەکان ئەنجامدرا، ئەو چوار هێزە بوون بە دووبەرە بەرەی یەکەم تەنیا شانشینی بۆهیما(چیک)بوو ، بەرەی دووەم ئیمپراتۆریەتی ئیسپانیا ـ ئیمپراتۆری ڕۆمای پیرۆز ـ کاتۆلیکەکان بوون.\nجەنگەکە لە ۱٦۲۰/۱۱/۸ دەستیپێکرد لەناوچەی بیلا هۆرا نزیک شاری پراگ لە چیک، جەنگەکە نزیک شانشینی بۆهیما بوو. شانشینی بۆهیما ۱۵هەزار پیاوی بۆ جەنگەکە هێنابوو کە زۆربەیان بەکرێگیراوبوون و هۆڵەندی و نەمسی و هەنگاری بوون.\nبەرەکەی تریش ۲۷هەزار پیاویان بۆجەنگەکە هێنابوو کەزۆربەیان سەربازانی ئیسپانی بوون، لە ئەنجامی جەنگەکە شانشینی بۆهیما کەبەرەی دووەم بوو چوار هەزار کوژراو و برینداری هەبوو، وە بەرەکەی تر تەنیا ۷۰۰کوژار و برینداری هەبوو\n٢ شانشینی بۆهیما\n٣ ئیمپراتۆریەتی ئیسپانیا\nلەئەنجامدا بەرەی ئیمپراتۆری ڕۆمای پیرۆز سەرکەوت ، وە (فەردیناندی دووەم) لە ئیمپراتۆریەتی ڕۆما بەسەرکەوتووی جەنگەکە دانرا\nپایتەختی شانشین : پراگ\nزمانەکان : چیکی ـ لاتینی ـ ئەڵمانی\nساڵی دروستبوون : ۱۱۹۸\nساڵی لەناوچوون : ۱۹۱۸/۱۰/۳۱\nساڵی دروستبوون: 1492\nساڵی لەناوچوون: 1975\nپایتەختەکان: مەدرید (۱۵٦۱ تا ۱٦۰۱)\nڤەلەد وەلید (۱٦۰۱ ـ ۱٦۰٦)\nدوبارە مەدرید بۆوە پایتەخت لەساڵی ۱٦۰٦ تا کاتی لەناوچوونی\nزمانەکانی ئیمپراتۆریەکە: ئیسپانی ، کەتەلۆنی ، هۆڵەندی ، فەرەنسی ، ئیتاڵی ، نەمسی ، عەرەبی\nلەکاتی لەناوچوونی ئیمپراتۆریەتەکە بوو بە 44وڵات.\nوەرگیراو لە «https://ckb.wikipedia.org/w/index.php?title=جەنگی_چیای_سپی&oldid=703269»\nئەم پەڕەیە دواجار لە ١١:٣٩ی ٢٣ی تەممووزی ٢٠٢٠ نوێ کراوەتەوە.


په‌روه‌رده‌ی حزبی و چاره‌نووسی كورد\nپه‌روه‌رده‌كردن به‌ر له‌هه‌ر شتێك مه‌سه‌له‌یه‌كی ویژدانیه، چونكه ئامانج لێی دروستكردنی چاره‌نووسی ئینسانه، کۆڵەگەیەکی گرنگی پرۆسەی پێگەیاندنی تاک و دروستبوونی کۆمەڵگای مرۆیی و شارستانیەتە.\nپه‌روه‌رده‌كردن ته‌نیا له‌ئه‌ستۆی ده‌زگایه‌كدا نیه ئامرازه‌كانی په‌روه‌رده‌كردن زۆر و هه‌مه‌جۆرن (خێزان، قوتابخانە، حیزب، مزگەوت، كڵێسا، میدیا ...هتد) به‌شێوه‌یه‌كی ڕێژه‌یی و زاڵ له كوردستان زۆربه‌ی ئه‌م ئامرازانه له‌ژێر كۆنترۆڵ و هه‌ژمونی حزبدان. كێشه‌ی گه‌وره و پڕ مه‌ترسی ئه‌وه‌یه زۆربه‌ی ئه‌م ئامرازه‌كانه ئینسانی حزبی دروست ده‌كه‌ن، به‌جۆرێك جگه له‌حزبه‌كه‌ی خۆی هه‌مووان ڕه‌تده‌كاته‌وه زۆرجاریش ڕه‌نگه بگاته ئاستی سڕینه‌وه، بۆیه ده‌بیین ده‌بن به پارێزه‌ری حیزبه‌كانیان و به‌رگری له ناپاكی و خراپیه‌كانیان ده‌كه‌ن ته‌نانه‌ت ئامانج و وه‌زیفه‌ی ڕاسته‌قینه‌ی خۆشیان له‌بیر ده‌كه‌ن.\nبه‌م شێوه‌یه هه‌ر له‌م بازنه‌ی خۆخۆری شكان و دونیا پر قه‌هره ده‌خولێینه‌وه ناگه‌ین به‌هیچ، چونكه په‌روه‌رده‌ی حزبی كار له‌سه‌ر سڕینه‌وه‌ی یه‌كتر و ڕق هه‌لگرتن و بوغزاندنی یه‌كتر ده‌كات، ئه‌مه‌ش بواری بیركردنه‌وه لاواز ده‌كات و له‌وانه‌یه ده‌به‌نگی گشتی دروست بێت و كۆمه‌ڵگا به‌ره‌و شێواوی و لێكترازان ببات، پێویسته له‌م قاوغه ده‌رچین و مه‌ترسیه‌كان تێپه‌ڕێنین و تاكوو دووچاری هه‌مان چاره‌نووس نه‌بینه‌وه كه له مێژووی كورددا هه‌میشه دووباره ده‌بێته‌وه.\nكورد تا ئێستا نه‌یتوانیوه بچێته قوناغێكی نوێوه له‌بوونه‌وه و تا ئێستا هه‌میشه له‌بازنه‌یه‌كدا له‌به‌رگ و فۆرمێكی جیاوازدا ده‌گاته‌وه هه‌مان شوێن، چاره‌نووسی هه‌میشه له مه‌ترسیدایه به‌هۆی دژیه‌كی و ململانێی ناوخۆوه، له ئێستادا پێویستیمان به په‌روه‌رده‌یه‌كی ئینسانی نیشتیمانیه، بۆ ئه‌وه‌ی نه‌وه‌یه‌كی به‌رپرسیار دورست بێت.\nپه‌روه‌رده‌ی حیزبی وا له تاك ده‌كات هه‌ست به به‌رپرسیارێتی نه‌كات، زیاتر وه‌ك ئامرازێك بێت نه‌ك ئینسانێكی به‌رپرسیار، به‌م جۆره په‌روه‌رده‌یه چاره‌نووسمان به‌كوێ ده‌گات؟ كه هه‌میشه له‌به‌رده‌م شه‌ڕی ناوخۆ و دژیه‌كیه‌كی ترسناكدا ده‌ژین، كه له‌پیناو ململانێی حزبدا نیشتیمان و نه‌ته‌وه ده‌بێته مه‌سه‌له‌یه‌كی لاوه‌كی، ڕه‌نگه به‌لادانێكی پیلانگێڕانه یان ئانقه‌ستی حیزب نیشتمان وێران بێت و ببێته ڕۆحێكی ته‌نیا. کیشەی هه‌ره گه‌وره‌ی ئینسانی کورد نەبوونی پەروەردە و فەرھەنگه، په‌روه‌رده‌ی ئێمه به شێوه‌یه‌كی گشتی مرۆڤێكی سه‌رلێشێواو و نه‌زان دروست ده‌كات.\nمرۆڤ ئامانجە ئامێر نیە، پێویستە هەموو شتێک بکەین لەپێناو بەپیرۆز ڕاگرتنی.\nله هه‌رێمی كوردستان پێكه‌وه ژیانی سیاسی به‌شێوه‌یه‌كی ڕێژه‌یی سه‌خته، ئه‌مه ڕه‌نگدانه‌وه‌ی له‌سه‌ر هاوڵاتیانیشدا هه‌یه، ته‌نانه‌ت له‌ئاستی شاره‌كانیشدا زۆرجار ململانێ دروست ده‌بێت كه ئه‌وه‌ش له ئاكامی په‌روه‌رده‌ی حزبیه‌وه دروست بوه، زۆربه‌ی ئامرازه‌كانی په‌روه‌رده‌كردن خۆیان پیویستیان بە دووبارە پەروەردەکردنەوە ھەیە، خۆیان وەک دەردێکی کوشندەن بۆ ئیسنان بۆ کۆمەڵگا بۆ نەتەوە بۆ نیشتیمان، چۆن دەتوانن ئینسانێک- منداڵێک- کۆمەڵگایەکی باش بەرھەم بھێنن، کێشەکە زۆر لەوە گەورەترە كه تۆ لێی ده‌ڕوانیت، گه‌ر ئەم بارودۆخە درێژبێته‌وه و بەردەوام بێت ئه‌وا ده‌كه‌وینه‌وه به‌رده‌م هه‌مان چاره‌نووس. بۆیه پێویسته په‌روه‌رده هاوڵاتی دروست بكات نه‌ك ئه‌ندامی حزب، تاكوو خه‌می ئینسان ونیشتیمانه‌كه‌ی بێت.\nئه‌گه‌ر دروست په‌روه‌رده نه‌كراویت ئێستا درك به هه‌ڵه‌كان ده‌كه‌ی، چاكی بكه‌وه و سه‌ر له‌نوێ خۆت دروست بكه‌وه، ئه‌ركی خۆ پێگه‌یاندن و فێربوون له ئه‌ستۆی خۆتدایه، جگه له‌خۆت كه‌سی تر به‌هاناته‌وه نایه‌ت، ژیان له‌وه ئاڵۆزتره تۆ به‌و ساده‌ییه وه‌رت گرتووه چاره‌نووسی خۆت مه‌ده ده‌ست كه‌سانێك كه به‌كارت بهێنن، درێژبوونه‌وه‌ی ئه‌م ساده‌ییه وه‌ك گه‌مژه‌یه‌ك ده‌رت ده‌خات، تا ئه‌به‌د وه‌ك كه‌سێكی هیچ له‌بارادانه‌بوو ده‌تهێڵێته‌وه و ده‌كه‌ویته به‌رده‌م چاره‌نووسێكی نادیار و پڕ له مه‌ترسی. چونكه په‌روه‌رده‌ی حزبی و هه‌ڵه له‌قاڵبت ده‌دات و پڕت ده‌كات له‌ڕق، ئه‌و گرێیه ده‌روونیه‌ی له‌ناختدایه ده‌تسڕێته‌وه و دووچاری ململانێیه‌كی بێ مانا و ده‌ردی شارچیه‌تی و ده‌به‌نگیت ده‌كات.


كه‌ركوك، 2020، هێزه ئه‌منییه‌كان له‌كاتی جێبه‌جێكردنی رێكاره‌كانی قه‌ده‌غه‌ی هاتوچۆ له‌ناوشاردا فۆتۆ: كه‌ركوك ناو\nده‌سته‌ی نه‌زاهه‌ی عیراق، فه‌رمانی ده‌ستگیركردن و لێپرسینه‌وه بۆ ژماره‌یه‌ك لێپرسراوی پارێزگای كه‌ركوك ده‌رده‌كات به چه‌ندین تۆمه‌تی جیاواز، له نێویاندا به‌ڕێوه‌به‌ری گشتی په‌روه‌رده و قایمقامی قه‌زای ناوه‌ندی.\n"دادوه‌ری لێكۆڵینه‌وه فه‌رمانی ده‌ركردووه بۆ ده‌ستگیركردنی به‌ڕێوه‌به‌ری گشتی په‌روه‌رده و ئه‌ندامانی لیژنه‌ی دانانی نرخ له به‌ڕێوه‌به‌رایه‌تییه‌كه".\nهه‌ر له به‌یاننامه‌كه‌ی نه‌زاهه‌دا هاتووه "ئه‌و فه‌رمانه‌ی ده‌رچووه به‌هۆی گومانی به‌هه‌ده‌ردانی پاره و سامانی گشتییه‌وه‌یه له پرۆژه‌ی چاككردنه‌وه و نۆژه‌نكردنه‌وه‌ی به‌شی ئامێره‌كانی په‌روه‌رده‌دا".\nهێزێك چونه‌ته به‌ڕێوه‌به‌رایه‌تی په‌روه‌رده به‌ڵام بۆ ده‌ستگیركردنی به‌ڕێوه‌به‌ری گشتی نه‌بووه\nلێپرسراوی راگه‌یاندنی په‌روه‌رده‌ی كه‌ركوك –سه‌رباری نوسینی پۆسته‌كه‌ی به‌ڵام رازی نه‌بوو ناوی بنوسرێت-، له‌رێی (كه‌ركوك ناو)ه‌وه ره‌تیكرده‌وه به‌ڕێوه‌به‌ری گشتی به‌ڕێوه‌به‌رایه‌تییه‌كه‌یان فه‌رمانی ده‌ستگیركردنی هه‌بێت و جه‌ختیكرده‌وه، عه‌بد عه‌لی حسێن چه‌ند رۆژێكه له به‌غدایه و سه‌رقاڵه به یه‌كلاكردنه‌وه‌ی دۆسیه‌ی دامه‌زراوانی نوێی په‌روه‌رده‌وه.\nقایمقامی قه‌زای ناوه‌ندی له لابردنی زیاده‌ڕۆییه‌كانی سه‌ر موڵكی ده‌وڵه‌ت كه‌مته‌رخه‌م بووه\nقه‌یس ره‌زوانی، لێپرسراوی راگه‌یاندن و په‌یوه‌ندییه‌كان له به‌ڕێوه‌به‌رایه‌تی كاره‌بای باكور به (كه‌ركوك ناو)ی وت "تائێستا هیچ نوسراوێكی فه‌رمیمان له نه‌زاهه یان ده‌زگا ئه‌منییه‌كانه‌وه ده‌رباره‌ی ئه‌و دۆسیه‌یه به‌ده‌ست نه‌گه‌یشتووه.. ".


ژینگه‌ی منداڵ له نێوان گوند و شاردا - میران محه‌مه‌د\nژینگه‌ی منداڵ له نێوان گوند و شاردا\nزۆری مانەوەی منداڵ لە داینگەو باخچەو قوتابخانەکان و نەبوونی هەماهەنگیەکی دروست بۆ پتەوکردنی پەیوەندی ژینگەی خێزان\nبە پێی جاڕنامەی مافاکانی منداڵ ئەو کەسەی کە تەمەنی خوارووی (١٨) ساڵی بێت دەچێتە خانەی قۆناغی منداڵیەوە، ئەم تەمەنە لە ژینگەیەکەوە بۆ ژینگەیەکی تر مامەڵەی و شێوەی جیاوازی لەگەڵ دا دەکرێت و قۆناغی نەوجەوانی و هەرزەکاری دواترینیان لەم قۆناغەدا گەیشتنە بە لاوێتی.\nلە کۆمەڵگای کوردیدا گەورەکردن و پەروەردەکردنی منداڵ بە چەندین قۆناغی سادەو ساکار و دژوارو هەندێك جار پڕ لەمەینەت تێدەپەڕێت و بەتایبەت پەروردەکردن و بەخێوکردنی لە سەردەمی کۆن و لادێ نشین دا و نەبوونی پێویستیە هەنووکەیەکانی ئێستای ژیان کە فەراهەم کراوە بۆ مرۆڤایەتی زۆر سەخت و دژوار بووە، هەمیشە خێزانەکان پەیوەست بوون بە بنەما کۆمەڵایەتیەکانی ناو شوێنە جوگرافیەکانەوە، بەتایبەت زۆر منداڵ هێنانە دونیاوە کە ئامانج لێی هەندێک جار پتەو کردن و بەهێزکردنی پێگەی خێزان بووە لە گۆمەڵگادا ، کە بە تێچوویەکی کەم و کەرەستەیەکی زۆر سادەی یاری کردن منداڵ پێڕادەگەیشت و بەهێزو سەلار بوون.\nگواستنەوەی قۆناغی کشتوکاڵی و گەشەسەندنی ژیانی شارستانی فۆرمێکی نوێی بەبەرگی خێزان دا کردەوە، کە لە گوند و لادێیەکانی کوردستان دا هەمیشە منداڵ کارەکتەرێکی زۆر بەهێزی ڕایی کردن و ڕاپەڕاندنی ئیش و کارەکانی خێزانەکەی بووە، ئەوەی گرنکە لێرەدا هەڵوەستە لەسەر بکرێت کرانەوەی دونیایە بە ڕووی یەکتردا ، کۆمەڵناسان پشت بەستن بە توێژینەوەکانیان\nباس لەوە دەکەن کە مەترسی لە دەست دانی منداڵ لە خێزان دا بووەتە دیاردەیەکی زۆر باو بەتایبەت ووڵاتانی گەشەسەندووی پیشەسازی و بۆیە لە تەمەنی (١٨) ساڵی دا بەدەر دەبێت لە زۆرێك لە بڕیارە خێزانیەکانی .\nئەم کرانەوەیە کە گۆمەڵگای کوردیشی گرتۆتەوە ڕەنگدانەوەیەکی زۆری لەسەر ئاراستەکردن و پەروەدەکردنی منداڵان کردووە، بەتایبەت پزیشکانی دەروونی باس لەوە دەکەن کە بەڕێژەیەکی زۆر منداڵان دووچاری گۆشەگیری بوونەتەوە که ئەوان دەیگەڕێننەوە بۆ چەند هۆکارێك لەوانە:\n١- خێرا هاتنە کایەی ئەمێرەکانی سەتەلایت لە سەرەتاو ناوەڕاستی نەوەدەکان بووە فاکتەرێکی بەهێز لە ئاراستەکردن و هەندێک جاریش بە لاڕێدا بردنی منداڵ بەبێ ئەوەی درکی پێکردبێت کەوتۆتە نێو دونیا و ژینگەیەکی زۆر جیاواز لە خێزانەکەی.\n٢- سەرقاڵی دایک و باوک بە کارو پیشەی خۆیانەوەو نەبوون و تەرخان نەکردنی کات بۆ ژیانیان کە ئەمەش لە دەروون و بیری ئەودا بۆشاییەکی زۆر گەورە دروست دەکات ، هەندێك جار کەسی سێیەم کە پێی دەوترێت دایان کە وەک جێگرەوەیەکی دایکی دادەنرێت کە ناتوانێ ڕۆڵی خۆی بنوێنی لە بەرجەستە کردنی خۆشەویستی و سۆز بۆ منداڵەکە.\n٣- زۆری مانەوەی منداڵ لە داینگەو باخچەو قوتابخانەکان و نەبوونی هەماهەنگیەکی دروست بۆ پتەوکردنی پەیوەندی ژینگەی خێزان بە قوتابخانەوە کە ئەمە هۆکارێی تری ترازانی منداڵە لەو ژینگەیەی کە تێیدایە.\n٤- میدیا و بڵاوکراوەکان و نەبوونی سانسۆر لەسەر پەخش و بڵاوکردنەوەی بابەتەکانیان هۆکارن بۆ ئاراستە کردنی پەروەردەیەکی ناتەندروست کە ئەمەیان زۆر خراب و مەترسیدار ترە کە بریتیە لە لاسایی کردنەوە ، دەروونزانان بە شێوەیەکی زانستی شیکردنەوە دەکەن و پێیان وایە بە فلتەر نەکردن و هاوبەشی نەکردنی خێزان لەگەڵ منداڵەکەیان ئەوا دۆخی زۆر خراپ و ناتەندروست بەسەر منداڵەکەدا دەهێنی و پێچەوانەکەشی ڕاستە.\n٥- خاڵێکی بەهێز کە هەموو جیهانی تەنیوە مۆبایلە هۆشمەند و زیرەکەکانن کە بوونەتە سەرچاوەیەکی زۆر خراپ و بەرهەم هێن لە پەرتەوازەکردن و دابڕانی پەیوەندی خێزانی منداڵ لەگەڵ کەس و کارەکەی ، بێ ئاگا لەوەی دایك و باوك لەسەر چۆنیەتی و بەکارهێنانی ئەم ئامێرە کە ئێستاو داهاتووی دەخاتە ژێر پرسیارەو خراپتری دەکات ، ئالوودەبوون کارلێکردنە لەگەڵ بیرو هزرو مێشکی دا ، دوور لە چاودێری دایك و باوك لە ڕێکەی ئەپلیکەیشن و بەرنامەکانەوە ئەوەی مەبەستی بێ بەدەستی دێنێ ، گرنگە بەپێی بەرنامە پلان ئەم ئامێرانە(موبایل ، ئایپاد) بە شێوەیەکی ڕێکخراو بدرێت بە منداڵ لە شەوو ڕۆژێکدا لە ٢ کاتژمێر زیاتر نەبێت چونکە بێ ئەوەی درکی پێ بکەی لە کۆنتڕۆڵی پەروەردەیت دەردەچێت و گرفت بۆ خێزانەکەی دروست دەکات ، دەروونزانان دەڵێن تەنها ٢ جار دەتوانن لە هەڵەی منداڵەکانتان ببورن و پاشان سزاو پاداشت پیادە بکرێت بۆ ئەوەی هەست بە ئەرك و مافی خۆی بکات.\n٦-ژینگەی دەرەوەی ماڵ و شەقام کاریگەری ڕاستەۆخۆیان هەندێك جار لەسەر منداڵەکانتان دەبێت.. دەشێت فشارێکی زیاتر بخەنە سەر ئێوەی دایکان و باوکان، چونکە لە سنووری دەرەوەی ماڵ وخێزان پەروەردە و رەفتاری جیاواز هەن ، بۆیە پێویستە بە باشی چاودێرییان بکەن غافڵیان نەکەن لە هەڵسوکەوتیان.\n٧- گرنگە منداڵەکان بە جۆرێک فێربکرێن کە راستییەکان چەند ڕوویەکیان هەیە و پێویستە منداڵ هەمیشە ڕاستیەکان بڵێ ئەگەر لە قازانجی ئەویش نەبێت.\n٩- زۆر پێویستە و بە جێیە کە دایکان و باوکان هەردەم پێشەنگ و نموونەی باشبن بۆ منداڵەکانیان ، چونکە منداڵەکانتان بە زۆری چاو لە ئێوە دەکەن و لاسایی کار و رەفتار و هەڵسوکەوتەکانی ئێوە دەکەنەوە کە پاڵنەرێکی بەهێز دەبێت بۆ دروست کردنی متمانەو باوەڕ بەخۆبوون دەکەن.


پەیامی ناوەندی ژنانی کوردستانی ڕۆژهەڵات بە بۆنەی 25ی نوامبر - کۆمەڵەی زەحمەتکێشانی کوردستان\nدەسپێک ئاسۆی ژنی كورد پەیامی ناوەندی ژنانی کوردستانی ڕۆژهەڵات بە بۆنەی 25ی نوامبر\nپەیامی ناوەندی ژنانی کوردستانی ڕۆژهەڵات بە بۆنەی 25ی نوامبر\nڕۆژی 25ی نوامبر کە هێماو ڕەمزی پڕشکۆی خەبات و بەرهەمی کۆمەڵێک ژنی چالاک و هاوکات دەرخەری دڕندەیی دەسەڵاتێکە، لە مێژوودا جێگەی گرت و لە ڕووە واقعی و مێژوویەکەوە حوکمی بەگژداچوونەوەی دژبە توندوتیژی سەپاند.\nناوەرۆکی ئەم ڕۆژ و ڕوداوە دەگەڕێتەوە بۆ رێكەوتی 25ی نوامبەری ساڵی 1960ی زایینی، لە وڵاتی دۆمینیكن لە سەردەمی دەسەڵاتداریەتی سەرەڕۆیانەی “ڕافایل تورئیلۆ”دا، کە سێ خوشك بە نێوەكانی، “ماریت ترزا، بتریە میرابل و منیروا” کە پاش ماوەیەک مانەوە و ڕاگرتنیان لە بەندیخانە بە تاوانی تێكۆشانی سیاسیی دژ بە حكوومەت لە سێدارە دران.\nخوشكانی میراباڵ، لە كاتێكدا، بۆ دیتنی هاوسەرە بەندكراوەكانیان دەیان بردن، بەدەست بەكرێگیراوانی”ترۆئیلۆ” و بە فەرمانی ڕاستەوخۆی ناوبراو، كوژران.\nئەم تاوانە بەجۆرێك بووە هۆی وەڕێخستنی تووڕەیی و بێزاریی گشتیی خەڵك و یەكێك لە هۆكارەكانی بەرەوپێشبردنی خەبات بە دژی دیكتاتۆریی تروئیلۆ و توانی توڕەیی خەڵک و ناڕەزایەتی بەردەوام دژ بەم دەسەڵاتە بکوژە، مێژوو بەبارێکی دیکە وەسوڕێنی و ببێ بە هێڵی کۆتایی ئەم دەسەڵاتە و لە لایەکی دیکەش ڕۆژێک بەناوی 25ی نوامبر دژ بە توندوتیژی بەرامبەر ژن بێنێتە ئاراوە. جووڵەی یەکانگیری جەماوەر دژ بە دەسەڵات دوای ساڵێك لە کوشتنی خوشكانی میراباڵ، حكوومەتی ملهوڕی تروئیلۆ كۆتایی پێهێناو ئەم ڕوداوەش بووە بەڵگە و ڕاستیەکی دیکە بۆ جووڵانەوەی مافخوازی و دژبە ستەم، کە هیچ هێزێک ناتوانێ درێژە بە دەسەڵاتی بدات ئەگەر خەڵک لە پشتی نەبن.\nڕوداوەکانی دۆمینکێن، کاردانەوەی بەدوای خۆیدا هێنا و21ساڵ دوای ئەو رووداوە واتە ساڵی 1981 لە ڕۆژانی 17 تا 21 ژوئیە لە شاری “بوگوتا” پێتەختی وڵاتی كۆلۆمبیا كۆنفرانسێك لە لایەن رێكخراوەكانی داكۆكیكاری مافی ژنان و لایەنگرانی مافی یەكسانی لە ئەمریكای لاتین و دووڕگەكانی “كارائیب بەم بۆنەوە بەڕێوە چوو. لەو كۆنفڕانسەدا پێشنیاركرا، وەكوو بە بیرهێنانەوە و رێزگرتن لە خەباتی ئەو سێ خوشكە، ڕۆژی ئیعدامی ئەوان بە ڕۆژی خەبات دژ بە توندوتیژی دژی ژنان دیاری بكرێت، بەڵكو ئەوە دەرەتانێك بێت بۆ ئەوەی كۆمەڵانی خەڵك پتر لەگەڵ توندوتیژی دژ بە ژنان ئاشنابن و لایەنەكانی بناسن و دژبەری لەگەڵدا بكەن و بۆ تێڕوانین لە ڕەگەز، ڕوانینی مرۆڤانە بێتە ئاراوە. لەو كاتەوە لە زۆرێك لە وڵاتانی جیهان بە تایبەتی لە وڵاتانی ئەمریكای لاتین ڕۆژی 25ی نوامبر وەك ڕۆژی بەرەنگاربوونەوە لە دژی توندوتیژی دژ بە ژنان ڕێزی لێدەگیرا، ئەم ڕێز و پێزانینە بۆ ئەو خوشکانە و بەرین بوونەوەی خەبات دژ بە توندووتیژی لە ڕەوتەکەی، جێگەی گرت و لە ساڵی 1999 ڕێكخراوی نەتەوە یەكگرتووەكانیش ئەو بۆنەیەی بە ڕەسمی پەسەندكرد کە بەخۆشحاڵیەوە بووە جێگەی پەسەندی زۆر وەڵات و لایەن.\nهەموو ساڵێک لەم ڕۆژەدا ئەو یادە دەکرێتەوەو دوو حەوتوو بەردەوام کێشەو گرفتەکانی ژنان دێتە بەرباس لەسەرتاسەری جیهان، کە ئەم یاد و گرینگی پێدانە بەداخەوە تا ئێستاش گشتگیر نەبووە و لە هێندێک وڵاتدا کە دەسەڵات دژ بەگەل وخواستی خەڵکە، خۆ بوێری دەکرێت.\nلە ڕۆژەکانی دیاریکراودا، ڕێکخراوە نێو نەتەوەیەکانی مافی مروڤ و کۆمەڵگە مەدەنیەکان و چالاکانی مافپارێزی، هەوڵ و تێکۆشانەکانیان کە لە ماوەی ساڵێکدا ئەنجامیان داوە، وەک ڕاپۆرتی چالاکی، بۆ جیهانیانی دەگوێزنەوە و خەسارناسی و لێکۆڵینەوەی زۆر دەخەنە بەردەست.\nلە ئێرانی ژێر دەسەڵاتی ئاخوندان و بەدرێژایی چواردەیە، مافی مرۆڤ بە گشتی و ژنان بە تایبەتی ژێر پێنراوە و بە یاساو پێڕەوکردنی کلتوری دواکەوتوی سەدان ساڵەی سەدە ناوەڕاستی، بەردەوام ژنان باری ناهەموار دەگوزەرێنن و وەک کاڵا ئەژمار دەکرێن.\nمافی ژنان لە ئێران بارودۆخێکی دژوار تێدەپەڕێنێ و ناتوانن بە ئازادانە بیرو بۆچون و چالاکی و چوونە دەرەوەو خواستەکانیان بخەنە ڕوو. دەست بەسەرکرانی چالاکانی مافی مرۆڤ و ژنان و ئەشکەنجەو ئیعدام، یەکێکە لە کارنامەکانی ڕژیمی ئاخوندی سەبارەت بە ماف و داوا و نەبونی ئازادی و هەتا پێخوست بونی سەرەتایترین ماف، ژنانی زیاتر هێناوەتە مەیدانی خەبات دژبە ڕژیم و کۆی نەریتە دواکەوتوو و پاوانخوازیەکانی بنەماڵە و کۆمەڵگە و دەسەڵات. دەنگی ژنان لە وەڵاتەکەمان کوردستان دلێرە و بەخۆشحاڵیەوە بۆتە مەکۆی دەنگ هەڵبڕین دژ بە هەموو ناعەدالتی و زوڵم و زۆرەکانی هەیە، جا گەر لایەن هەرکەس و لایەن و دەسەڵاتێکەوە بێت.\nلەگەڵ هووشیاری و بەرەنگاری ژنان ،ستەم زیاتر دەبێ و ڕۆژانە شاهیدی کوشتن و خۆکوژی ژنان لە ئێرانین، کە بەداخەوە هیچ یەک لە دەزگاکانی پەیوەست بە داکۆکی لە خەڵک و ماف و ئازادیەکان لە ئێران، نایەنە خەت و بگرە خۆیان بوونەتە بەشێک لەو زوڵم و توندوتیژیە کە ڕۆژانە زیاد دەکات.\nبێگومان هەتا مەئمورانی ڕژیم دەست درێژکارتر و تاوانبار و ڕێگە خۆشکەر بن بۆ زیاتر تەشەنە سەندنی نادادپەروەری و زوڵم و ستەم لە کۆمەڵگە خەباتی خەڵک بە تایبەت ژنان پەرەگرتووتر دەبێ، وەک چۆن لە هەموو ناڕەزایەتی و ڕابوونەکانی ڕابڕوودا و ئێستادا سەرقافڵەی ڕاپەڕین و ناڕەزایەتی بوون.\nخراپی باری ئابوری و نەبوونی سیستمێکی دادپەروەر، باری سەرشانی ژنانی لە ئێران و کوردستان قورستر کردوەو هەوڵدان بۆ بژێوی ژیان، کە پێویستەو بەشێکی گرنگە، بەردەوامبونی ڕەوڕەوەی ژیانی توشی ئیفلیجی کردووە، بارە قورسەکەی بەهۆی پێکهاتەی کۆمەڵگا لە ئێران لەسەر شانی ژنانە و بەداخەوە هەتا قەیران و شێواوییەکان زیاتر بن خەسار و زیانە ڕۆحی و کۆمەڵایەتیەکان بۆ ژنان زیاتر دەبێت.\nئەم دۆخە نالەبارەی وەڵاتەکەمان کە بەهۆی دەسەڵاتی دیکتاتۆر و دژە مرۆڤەوەیە، بوارەکانی ژیانی لە هەموو لایەکەوە بەرەو هەڵدێر بردووە و شیرازەی کۆمەڵگەی تێک داوە. ئەم بارە ناهەموارە لەگەڵ ئەوەی زیانی زۆری داوە و کۆڵێ گرانی خستۆتە سەر خەڵک بەتایبەت ژنان، هاوکات دەرفەتی هۆشیاری و مەیدانداری بۆ ژنان خۆش کردووە. لەم بوارەدا پێویست و ئەمرێکی واقعیە کە ڕێکخراوەکانی ژنان و هاوکات ناوەندی ژنانی کوردستانی ڕۆژهەڵات هەوڵەکانی خۆیان بۆ ناوخۆ چڕتر بکەنەوە و بە کار و تێکۆشانی زیاتر هاوپشتیەکە زیاتر بکەین. وێرای بەرەوڕوو بوونەوە لەگەڵ دەیان گرفتی سەر ڕێگەی پێوەندی، بەڵام کۆمەڵێک ڕێکار و پلان توانیویەتی ببێتە پردێکی پێوەندی بەهێز لە نێوانمان. ئێمە دەبێ زیاتر دەرفەت و بۆنەکان بکەینە لایەنی گشتی وبەکارکردنی زیاتر لەگەڵ ڕێکخراوەکانی پارێزەری مافی مرۆڤ و چالاکانی ژنان، پەیامی ڕزگاری بەخشی خۆمان بگەیەنینە هەموو کەلێن و قوژبنێکی وەڵاتەکەمان و ئەوەیان لەگەڵ چەند پاتە بکەینەوە کە خەباتمان دژ بە زوڵم و چەوسانەوەمان بەرهەمدارە و ئەگەر بەردەوام بین و ڕێگەی هۆشیاری بەم شێوە ببڕین، دەتوانین ئازادیبەخشی مرۆڤایەتی بین.\nبابەتی پێشووسەردانی هەیئەتێکی کۆنگرەی نەتەوەیی کوردستان(کەنەکە) لە ناوەندی سەرکردایەتی کۆمەڵە\nبابەتی دواتردایکی هاورێیەکی گیانبەختکردووی کۆمەڵە لە شاری سنە ماڵئاوایی لە ژیان کرد


حكومەتی هەرێم مەرجی دەستپێكردنەوەی پلەبەرزكردنەوەی فەرمانبەرانی ڕاگەیاند - تۆڕی میدیایی خەڵک\nحكومەتی هەرێم مەرجی دەستپێكردنەوەی پلەبەرزكردنەوەی فەرمانبەرانی ڕاگەیاند\nوتەبێژی حكومەتی هەرێمی كوردستان ڕایدەگەیەنێت، كە ئەولەویەتی حكومەت بەپێی بودجە بۆ مووچەیە و دەشڵێت: “بەپێی یاسای بودجە پلەبەرزكردنەوە دەستپێدەكاتەوە و سوورین لەسەر پێدانەوەی ئەو مافانە بە فەرمانبەران”.\nماوەی 6 ساڵە و لە ساڵی 2016ەوە پلەبەرزكردنەوەی فەرمانبەران ڕاگیراوە و بڕیاربوو ئەمساڵ لەگەڵ پەسەندكردنی بودجە دەستپێ بكاتەوە، بەڵام تا ئێستا تەنها پلەبەرزكردنەوە بۆ پێشمەرگە و ناخۆ هەی و بۆ فەرمانبەرانی شارستانی دەستی پێ نەكردۆتەوە.\nد. جوتیار عادل، وتەبێژی حكومەتی هەرێم لە كۆنگرەیەكی ڕۆژنامەوانیدا ڕایگەیاند، بەهۆی قەیرانی دارایی و ئەو گرفتانەی كەڵەكەبوون بەتایبەتی دوای سەرهەڵدانی شەڕی داعش و تەنگەژەی دارایی پلەبەرزكردنەوەی فەرمانبەران ڕاگیراوە.\nوتیشی، “دەستپێكردنەوەی پلەبەرزكردنەوەی فەرمانبەران پەیوەستە بە یاسای بودجە نەك هەر لە هەرێم بەڵكو لەسەر ئاستی عێراقیش”.\nجەختیشی كردەوە، ئەو بابەتە پەیوەستە بە دابین كردنی پارە و لایەنی دارایی بۆ پلەبەرزكردنەوە، بۆیە هەوڵی تەواو دەدەین بۆ دەستپێكردنەوەی پلەبەرزكردنەوەی فەرمانبەران بە ڕێكار و ڕێنمایی نوێ.\nئاماژەی بەوەشكرد، هەمووان ئاگادارن بودجەی هەرێم چەندە و حكومەتی هەرێم وەك وڵاتان نییە بتوانێت قەرز بكات، بۆیە ئەولەویەتی ئێمە بەخۆگونجاندن لەگەڵ داهات بۆ مووچە بووە و سوورین لەسەر پێدانەوەی ئەو مافانە بە فەرمانبەران.\nهەرچەندە ماوەی ساڵێكە حكومەتی هەرێم ئامادەكاری بۆ بودجەی ساڵی 2021 دەكات، بەڵام ئەو پڕۆژە یاسایە نەنێردرایە پەڕلەمان و بڕیارە لەجیاتی ئەوە پڕۆژە یاسای بودجە بۆ ساڵی 2022 ئامادە بكرێت.\nناوەڕۆكی كۆبوونەوەی حكومەتی هەرێم ئاشكراكرا\nبەهۆی پێنەدانی مووچەكانیان، ژمارەیەك ژینگەپارێز گردبوونەوە\nخەڵك-ئارام سەردار ئەمڕۆ سێ شەممە ٢٣ی شوباتی ٢٠٢١ ژمارەیەك لە كرێكارانی كۆمپانیایەكی پاكردنەوەی زبڵ و خاشاك لە سنووری شارۆچكەی خەبات بەهۆی پێنەدانی…\nساڵی داهاتوو 200 ملیار دینارەكەی بەغدا چی بەسەر دێت؟\nخەڵك ئەگەر كازمی ئەگەرێكی هەبێت بۆ مانەوە لە دەسەڵات و بیەوێت كورد ڕازیكا ڕەنگە ناردنی 200 ملیار دینارەكە لە بەغداوە بۆ هەرێم بەردەوام بێت، بەپێچەوانە…\nخەڵك- نوێنەری حكومەتی هەرێم لە فەڕەنسا ڕایدەگەیەنێت، تا ئێستاش هیچ دەزگایەكی فەڕمی ڕاگەیاندنی فەرەنسی نەیوتووە ئەو بەلەمەی نوقوم بوون زۆربەیان…\nحكومەتی هەرێم بڕیارێك دەربارەی فەرمانبەران دەردەكات\nخەڵك- سەرەڕای ئەوەی ماوەی زیاتر لە 6 ساڵە گواستنەوەی فەرمانبەران لەنێوان وەزارەتەكان ڕاگیراوە، بەڵام ئەنجوومەنی وەزیرانی هەرێم ڕەزامەندی دەدات…\nحكومەتی هەرێم لە ئاست تەنگەژەی ئاو و كارەبا و سووتەمەنی دەستەوەستانە\n17 تشرینی یەکەم 2021 2.45 pm\nخەڵك- حكومەتی هەرێم بە هەموو شێوەیەك خوشگوزەرانی و بابەتە سەرەتاییەكانی لە هاووڵاتیان گران كردووە، بەشێوەیەك…


"پابەندی حكومەتی هەرێمی كوردستان بە یاسای قەرز هەنگاوێكی ئەرێنییە"\nHome›هەواڵ›کوردستان›“پابەندی حكومەتی هەرێمی كوردستان بە یاسای قەرز هەنگاوێكی ئەرێنییە”\nئەندامێكی ئەنجوومەنی نوێنەرانی عێراق ئاشكرای دەكات “پابەندی حكوومەتی هەرێمی كوردستان بە یاسای قەرز هەنگاوێكی ئەرێنییە و هەوڵێكی زۆر باشە بە ئاراستەی چارەسەری كێشەكان نێوان هەولێر و بەغدا”.\nڕێزان شێخ دلێر ئەندامی ئەنجوومەنی نوێنەرانی عێراق بە SNNی راگەیاند: نیشاندانی نیازپاكی و راگەیاندنی  پابەندی حكومەتی هەرێمی كوردستان بەیاسای قەرزی بەغدا هەنگاوێكی ئەرێنییە و هەوڵَێكیشە بە ئاراستەی چارەسەری و كێشەكانی نێوان هەولێر و بەغدا.\nوتیشی “ئەو شاندەی حكومەتی هەرێمی كوردستان كە ئێستا لە بەغدایە دەبێت ڕێككەوتن بكات و ئەوەیش تاكە چارەسەرە، هەروەها هەندێك پۆست هەیە قورساییەكەی پێوەندی بە كەسەكەوە هەیە كە توانای چارەسەری كێشەكانی هەیە، كاتێك مەسعود بارزانی و مام جەلال گفتووگۆیان لەگەڵ بەغدا دەكرد هەر ئەو دەسەڵاتەی ئێستەی سەرۆككۆمار بەكار دەهێنرا”.\nماوەی چوار رۆژە شاندی حكومەتی هەرێم كوردستان بە سەرۆكایەتی قوباد تاڵەبانی لە شاری بەغدان و لەو ماوەیەش ژمارەیەك كۆبوونەوە و دیداری گرنگیان لەگەڵ بەرپرس و كاربەدەستانی عێراق ئەنجامداوە بە ئامانجی رێكەوتنی نێوان هەولێر و بەغداد لەسەر ناردنی شایستە دارایییەكانی هەرێم.\nکۆمپانیاکانی ڤاکسینی کۆرۆنا دەیان ملیار دۆلار قازانجدەکەن\nسێ مانگی لەسەر یەک عێراق لە پلەی یەکەمدا دێت لە کڕینی موڵک لە تورکیا


پوختەکردنی بزوێنەری گەڕان - چاوگ\nپێداچوونەوی ٢٠:٤٩، ١٨ی تشرینی دووەمی ٢٠١٠ لە لایەن ئامانج (لێدوان | بەشدارییەکان)\nئەنجامی گەڕان بۆ وشەی چاوگ لە گووگڵ\nSEO کورتکراوەی (Search Engine Optimization) یان (Search Engine Optimizer) بە مانای پوختەکردنی بزوێنەری گەڕان یاخود پوختەکەری بزوێنەری گەڕان دێت، واتە ماڵپەڕ بە شێوەیەک ڕێک بخەیت کە لە ڕیزی پێشەوەی ئەنجامەکانی گەڕاندا بێت لە بزوێنەرەکانی گەڕاندا.\nپوختەکردنی ماڵپەڕ بۆ بزوێنەرەکانی گەڕان لە چەند خاڵێکی جۆراوجۆر پێک دێت کە هەموو خاوەن ماڵپەڕ/وێبماستەرێک پێویستە بیان زانێت و جێبەجێیان بکات. لەکاتێکدا پوختەکردنی ماڵپەڕ بۆ بزوێنەرەکانی گەڕان زۆر سانایە، بەڵام لەلایەن زۆرێک لە خاوەن ماڵپەڕەوە فەرامۆش دەکرێت، بەتایبەت لە نێو ماڵپەڕە کوردییەکاندا کە تا ڕادەیەکی زۆر وێبماستەران لەم لایەنە بێ ئاگان.\nیەکێک لە خاڵە هەرە گرنگەکان ناونیشانی پەڕەیە. هەر بابەتێک یان وتارێک لە ماڵپەڕەکەتدا یان بە گشتی هەر پەڕەیەک پێویستە ناونیشانێکی تایبەت بە خۆی هەبێت کە گوزارشت لە ناوەڕۆکی پەڕەکە بکات.\nگرنگە ناونیشان تاک بێت. واتە هەر پەڕەیەک لە ماڵپەڕەکەتدا ناونیشانێکی تاک و تایبەت بە خۆی هەبێت. بوونی یەک ناونیشان بۆ هەموو پەڕەکانی ماڵپەڕێک کاریگەری زۆر لاوەکی دەبێت کە بزوێنەرەکاندا.\nناونیشان گرنگ نییە کورت یان درێژ بێت، بەڵام هێندە کورت نەبێت کە کار بکاتە سەر ماناکەی و هێندە درێژیش نەبێت کە سەر لە خوێنەر تێک بدات.\nپەیوەندی بە بزوێنەرەکانی گەڕان\nلە ساڵی ١٩٩٧ بزوێنەرەکانی گەڕان دانیان بەوەدانا کە وێبماستەرەران تێیاندەکۆشی بۆ پاڵاوتنی باشتر لە بزوێنەرەکانی گەڕان ،تەنانەت هەندێ لە وێبماستەرەران یارییان بە پاڵاوتنەکانیان دەکرد لە ئەنجامەکانی گەڕان بە تێئاخاندنی پەڕەکان لەگەڵ کلیلەووشەی لەڕادەبەدەر یان دوور لە بابەتەکە. بزوێنەرەکانی گەڕانی زوو ،وەکو Infoseek هەڵەکانیان ڕاست کردەوە بۆ تێکۆشان لەپێناو دوورخستنەوەی وێبماستەرەران لە یاریکردن بە پاڵاوتنەکان. بە سەرنجدان لە بەهای بەرزی بازاڕ بۆ ئەنجامە ئامانجکراوەکانی گەڕان ،شاراوەیەک هەیە بۆ تایبەتییەکان لە پەیوەندی نێوان بزوێنەرەکانی گەڕان و خزمەتگوزاری گەشەپێدەری SEO. لە ٢٠٠٥ ،کۆنگەرەیەکی ساڵانە. AIRweb کە کورتکراوەی Adversarial Information Retrieval on the Web واتە کێبڕکێی گەڕانەوەی زانیارییەکان لەسەر وێب ،کە دروستکرا بۆ گفتوگۆکردن و کەمکردنەوەی کاریگەری زیانەکان لە دەستدرێژی کردنی گەشەپێدەری ناوەڕۆکی وێب. ئەو کۆمپانیاییانەی کە دەستدرێژییە تەکنیکییەکان دادەمەزرێنن دەتوانرێت پێگەکانیان ڕێگای لێبگیریت لە ئەنجامەکانی گەڕان. هەندێك لە بزوێنەرەکانی گەڕان گەیشتنە ڕادەی پیشەسازی SEO .سپۆنسەر و میوانە زۆر دووبارەکان لە کۆنگرەکانی SEO، چاتەکان و سیمینارەکان. لەڕاستیدا هەندێ گرتنەوەی پارەدان بوو. هەندێ لە بزوێنەرەکانی گەڕا بەرژەوەندیان هەبوو لە باری تەندروستی کۆمەڵگە نموونەییەکان.\nدامەزراندنی پوختەکەری بزوێنەری گەڕان\nبڕیاردان بۆ دامەزراندنی SEOیەك بڕیارێکی گەورەیە کە دەتوانێت بە شێوەیەکی شاراوە وێبگەکەت پەرەپێبدات و کەمترین کات بەفیڕۆبچێت ،بەڵام دەشتوانی مەترسی زیان بیت بۆ وێبگەکەت یان ناوبانگ. دڵنیابە کە لێکۆڵینەوە بۆ قازانجی شاراوە لەباشیدایە وەکو زیانێكی نابەرپرسانەی SEO بیگەیەنێت بە وێبگەکەت. زۆربەی SEO (پوختەکردنی بزوێنەری گەڕان)ەکان و بریکارەکانی تر و ڕاوێژکارەکان خزمەتگوزاری بەسوود دەدەن بۆ خاوەن وێبگەکان ،لەوانە:\nنیشاندانی ناوەڕۆکی پێگەکەت یان پێکهاتەکەی.\nبەڕێوەبردنی کارە سەرهێڵییەکان.\nدووبارە گەڕانی کلیلەووشە.\nشارەزایی لە بازاڕی دیاریکراو و ناوچەی جوگرافی.\nئەگەر تۆ بیر لە دامەزراندنی پوختەکەری بزوێنەری گەڕان "SEO" دەکەیتەوە ،تا زووتر بکرێت باشترە. باشترین کات بۆ دامەزراندن ئەو کاتەیە کە واتداناوە پێگەکەت دووبارە دیزاین بکەیتەوە ،یان پێگەیەکی نوێ دەگیرسێنیت. بەم ڕێگایە ،تۆ و SEOیەکەت دەتوانن دڵنیاببن کە پێگەکەت وا دیزاین کراوە وەکو هاوڕێیەکی بزوێنەری گەڕان لە خوارەوە بۆ سەرەوە.\nهەندێک پرسیاری بەسوود بۆ پرسین لە SEO ،لەوانە :\nدەتوانێت نموونەیەکی کارەکانی پێشووتم نیشانبدەیت و هەندێ کاری سەرکەوتوتم بۆ بەشداربکەیت؟\nپەیڕەوی رێنماییەکانی وێبماستەریی دەکەیت؟ وەکو ڕێنماییەکانی گووگڵ بۆ نموونە.\nهیچ خزمەتگوزارییەکی سەرهێڵی بازاڕ پێشکەش دەکەیت یان ئامۆژگاری بۆ تەواوکەری زیندووی کارەکانت؟\nچاوەڕوانی بینینی چ جۆرە ئەنجامێکی ،وە لە چوارچێوەیەکی کات؟ چۆن سەرکەوتنت دڵنیا دەکەیتەوە؟\nشارەزاییەکانت چیین لە بواری پیشەسازییەکەی من؟\nشارەزاییەکانت چیین لە بارەی ووڵاتەکەم/شارەکەم؟\nشارەزاییەکانت چیین لە بارەی گەشەپێدانی پێگەیەکی نێودەوڵەتییەکان؟\nماوەی چەندە خەریکی ئەم کارە دەکەیت؟\nچۆن چاوەڕێی گواستنەوە بکەم لەگەڵ تۆ؟ ئایا تۆ بەشداردەبیت لەگەڵم لە هەر گۆڕانکارییەک کە بۆ پێگەکەم دەیکەیت، وە پێدان و گێڕانەوەی زانیارییەکان لە بارەی ڕاسپاردەکانت و هۆکارەکانی لەپشتیانن؟\nوەرگیراو لە «https://chawg.org/w/index.php?title=SEO&oldid=2539»\nئەم پەڕەیە دواجار لە ٢٠:٤٩ی ١٨ی تشرینی دووەمی ٢٠١٠ نوێ کراوەتەوە.


زۆری نەماوە! (دەربارەی رێکەوتنە ٥٠ ساڵیەکە)\nرێکەوتنی ٥٠ ساڵە لە سەر رێرەوی نەوتی هەرێم لەگەڵ تورکیا، نێچیرڤان بارزانی ساڵی ۲٠۱۱ کاتێک کردویەتی کە ئەسڵەن ئەو سەرۆکی حکومەت نەبو د. بەرهەم سالح سەرۆکی حکومەت بوو، لە کۆتایی ساڵی ۲٠۱۳ بۆڕییەکە کارکردن تیایدا تەواو بوە لە مانگی ۱٠ ی هەمان ساڵدا بۆیەکەمجار نەوتی پێدا رۆیشتوە.\nئامانجی سەرەکی ئەو بۆڕییە وابەستەکردنی ئابوری هەرێمە بەتورکیاوە لە بەرامبەر بەرژەوەندی حزبی و عائیلی.رێکەوتنی پەنجا ساڵە بۆ پاراستنی ئاسایشی خۆیان و خێزانەکانیانە نەک ئاسایشی نیشتیمانیی هەرێم.\nئەگەر شکستی سیاسەتی نەوتی هەرێم دو قاچی هەبێت یەکیان گرێبەستە پڕ لە گەندەڵییەکانی نەوت و ئەوی تریان ئەو رێکەوتنە ٥٠ ساڵیەیە.\nئەو رێکەوتنە کە تەواو حزبی و شەخسیە، بۆ خێزانە سیاسیەکان و شاگردەکانیان بو بە هۆی خێراترین رێگەی دەوڵەمەند بون و کۆکردنەوەی ملیاران دۆلار، بۆ خەڵک و فەرمانبەرانی هەرێمیش بۆتە نەهامەتی و بێموچەیی و دەردەسەری.\nهەمو بەڵێن و قسە و ئیدیعاکانی گروپی سەرپەرشتیاری نەوتی هەرێم ناڕاست دەرچون، نێچیرڤان بارزانی کە ئەندازیاری شکستخواردوی ئەو بوارەیە بە ریکلامیی تەلەفزێۆنی گوتی کۆمپانیای کەپکۆ دادەمەزرێ و هاوڵاتیان راستەوخۆ لە داهاتی نەوت سودمەند دەبن، کەچی سودمەند تەنها خۆیان بون و خەڵکیش بە دەیان شێواز زیانمەندی سەرەکی بوو.\nداکۆکیکردن لە سیاسەتی نەوتی هەرێم ڕوو قایمیەکی زۆری دەوێ، بە هۆی ئەو سیاسەتەوە موچە لە ساڵی ۲٠۱٤ ەوە بۆتە مەتەڵ و هەرێمیش ۲۷ ملیار دۆلار زیاتر قەرزارە! بەهۆیەوە لە هەمو ڕویەکەوە، لەناو ئاشبەتاڵێکی سەختدا دەژین و سەختتریش بەرێوەیە!\nراستە لە ئێستادا بە تاڵانی نەوت خۆیان پڕ و خەڵکیان قڕ کردوە، بەڵام با دڵنیابن هەر ئەو نەوتە کۆتایی ئەوانی لە هاڕەکردنی یەکجارەکیی نزیک کردۆتەوە و ئاماژەکانی کۆتایی یارییەکە بە تۆخی دەرکەوتون. مێژویی دور و نزیکی دەسەلاتدارانی ناوچەکە پێمان دەڵێ حوکمڕانی پڕ شکستی ۳٠ ساڵەیان زۆری نەماوە.


فۆڕمی تۆمارکردنی بابەت | 27-03-2017\n$باکووری کوردستان$ - هێزەکانی گەریلا دژی بارەگای سەربازی بەیزۆک لە دەوروبەری #شەمزینان# چالاکیان ئەنجامداوە و لە ئەنجامی چالاکییەکەدا 10 سەربازی تورک کوژراون و سێ سەربازیش برینداربوون، لە ئۆپەراسیۆنی چەرچەلا-ش گورز لە چوار هەلیکۆپتەردرا و 13 سەرباز کوژران. $باشووری کوردستان$ - خوێندکارانی بەشە ناوخۆییەکانی #زانکۆی سلێمانی# نیگەرانن لە وەرگرتنی 100 هەزار دینار لێیان و دەڵێن، کە خێمە لەبەردەم زانکۆدا هەڵدەدەن بەس ئه و پارەیە نادەن، بەرپرسانی زانکۆش ئامادە نین هیچ لێدوانێک له و بارەیەوە بدەن. - #سالار چۆمانی#، بەرپرسی بازنەی چۆمانی #بزوتنەوەی گۆڕان#، لەلایەن ئاسایشەوە ئازادکرا. - بەهۆی سوتانەوە ژنێکی کورد لەگەڕەکێکی شاری #کەرکوک# گیانی لەدەستدا و پۆلیسیش دەڵێتژنەکە خۆی سوتاندووە. - بە بۆنەی رۆژی جیهانی شانۆوە، فێستیڤاڵی سلێمانی بۆ دەقی شانۆی کوردی ئەنجام دەدەن و ماوەی پێنج رۆژیش بەردەوام دەبێت. - وەزیری دارایی فەرمانی راگرتنی مووچەی کەرکوکی دا. $رۆژئاوای کوردستان$ - هەزار و 50 کۆچبەر لەبەر هێرش و بۆردوومانەکانی دەوڵەتی تورک لە هەرێمی شەهبا، ماڵوحاڵی خۆیان بەجێهێشت و بەرەو کانتۆنی #عەفرین# بەڕێکەوتن. - هێزەکانی سوریای دیموکرات، پێنج منداڵی ئێزدییان لە دەستی چەکدارانی #داعش# رزگارکرد و بە هاوکاری یەبەشە منداڵەکان گەیەندراونەتە کومەڵگای خانەسوری سەر بە ناحیەی #سنونێ#. - هاوسەرۆکی پارتی یەکێتی دیموکراتی #پەیەدە# ڕایگەیاندووە، پێشبینی دەکەن دوای کۆنتڕۆڵکردنی رەقە لەدەستی داعش بخرێتە سەرسیستەمی فیدراڵی ڕۆژئاوای کوردستان.


ده‌میرتاش:ئه‌ردۆغان به نیازه موسڵ و كه‌ركوك بخاته سه‌ر خاكی توركیا – كوردى پۆست\nhivaykurd.com\tده‌میرتاش:ئه‌ردۆغان به نیازه موسڵ و كه‌ركوك بخاته سه‌ر خاكی توركیا\t19/10/2016 kurdipostgroupلێدوانێک بنووسە\tئاسو\nهاوسه‌رۆكی هه‌ده‌په رایده‌گه‌یه‌نێت: ئه‌ردۆغان نیازی وایه موسڵ و كه‌ركوك بخاته سه‌ر خاكی توركیا و، هیچ هێزێكی ناوچه‌كه‌ش پشتیوانیی بۆچونه‌كانی ناكات.\nسه‌لاحه‌دین ده‌میرتاش هاوسه‌رۆكی پارتی دیموکراتی گەلان (هه‌ده‌په) له كۆنگره‌یه‌كی رۆژنامه‌وانیدا، كه له ناوه‌ندی پارته‌كه‌ی له شاری ئامه‌د سازی كرد رایگه‌یاند: ره‌جه‌ب ته‌یب ئه‌ردۆغان سه‌رۆك كۆماری توركیا له كاتی ئۆپه‌راسیۆنی موسڵ باسی سنوره كۆنه‌كانی ده‌وڵه‌تی عوسمانی ده‌كات، ئه‌وه‌ش ئه‌وه ده‌رده‌خات، كه ده‌یه‌وێت موسڵ و كه‌ركوك بخاته‌وه سه‌ر خاكی توركیا، بەڵام هیچ هێزێكی ناوچه‌كه پشتیوانی بۆچونه‌كانی ئه‌ردۆغان ناكات و ئه‌و داواكارییه، توركیا به‌ره‌و ئاڵۆزیی گه‌وره‌تر ده‌بات.\nده‌میرتاش له‌باره‌ی هه‌وڵه‌كانی ئاكه‌په بۆ سازكردنی ریفراندۆم له‌سه‌ر سیستمی سه‌رۆكایه‌تیی وتی :”توركیا پێویستی به دیموكراتی هه‌یه، له‌به‌رئه‌وه‌ش له دژی سیستمی سه‌رۆكایه‌تی و ریفراندۆم كه‌مپەینێكی به‌هێز رێك ده‌خه‌ن”.\nThe post ده‌میرتاش:ئه‌ردۆغان به نیازه موسڵ و كه‌ركوك بخاته سه‌ر خاكی توركیا appeared first on هيوای کۆرد.\nده‌میرتاش:ئه‌ردۆغان به نیازه موسڵ و كه‌ركوك بخاته سه‌ر خاكی توركیا\tڕێدۆزیی بابەت\nبابه‌تی پێشووئه‌و 10 یانه‌ی زۆترین ژماره‌ی درێسیان ده‌فرۆشرێنبابه‌تی داهاتووکاتی ئاگربڕی کاتیی لە حەڵەب زیاد کرا وه‌ڵامدانه‌وه هەڵوەشاندنەوەی وەڵام\tEnter your comment here...


دوای ئەوەی گەنجێکی تایوانی لەڕێگەی ئەپڵیکەیشنێکەوە بەمەرج کچێک وەک هاوڕێ بەکرێ دەگرێت بۆ ئەوەی بۆماوەی تەنها سێ کاتژمێر لەگەڵیدا بێت و نانی ئێوارەی لەگەڵدا بخوات، گەنجەکە مەرجەکانی گرێبەستەکە پێشێل دەکات و دووچاری زیندانیکردن و سزایەکی دارایی قۆرس دەبێتەوە.\nبەگوێرەی هەواڵیکی ماڵپەڕی"حوڕە"ی ئەمەریکی (شەممە 16ی کانوونی دووەمی 2021) کە " ناس کورد" بەدواداچوونی بۆکردووە، ژمارەیەک ئەپڵیکەیشنی زیرەک لەچەندین وڵات هەیە کە لەڕێگەیەوە خزمەتگوزاری کەسێک پێشکەش دەکەن بۆ ئەوەی ببێت بە "باوک بەکرێ" یاخود "هاوبەش بۆنانخواردنی ئێوارە بەکرێ" یاخود هاوڕێیەک بۆ قسەکردن، بەڵام زۆرجار مەرجی توند لەو گرێبەستەکاندا هەیە کە دەبێت لە بەرچاو بگیرێت و پێشێل نەکرێت، بە پێچەوانەوە ئەگەری هەیە باجەکەی زۆرقورس بێت.\nماڵپەڕە ئەمەریکییەکە باسی لەوە کردووە، "گەنجێکی تایوانی کچێکی وەک هاورێیەک بەکرێ گرتووە بۆئەوەی بۆماوەی سێ کاتژمێر یاوەری بکات و نانی ئێوارەی لەگەڵدا بخوات، بەڵام گەنجەکە کە هاوکات خوێندکاری کۆلێژە مەرجەکانی گرێبەستەکەی پێشێل کردووە، بۆیە دوچاری زیندانیکردن وسزایەکی دارایی قۆرس دەبێتەوە".\nئاماژەبەوەکراوە، ئەو گەنجە تایوانییە کەناوی "چن"ە لە ڕێگەی ئەپڵیکەیشنەکەوە بۆ نانخواردنی ئێوارە، کچێکی بەبڕی 260 دۆلار بە کرێ گرتووە بۆ ئەوەی بەیەکەوە پیاسەیەک بکەن و نانێکی ئێوارە بخۆن، بەگوێرەی گرێبەستەکە تەنها ڕێگەی پێ دەدرێت بەبێ مەبەستی ئەنجامدانی سێکس لەباوەشی بکات و یاری بە قژی بکات، بەڵام ڕێگەی پێنادرێت ماچی بکات و بە شێوەیەکی "نەشیاو" دەستی لێ بدات .\nگەنجەکە ئەو کچەی کە بەکرێی گرتووە لە وێستگەیەکی شەمەندەفەر ب ەدیداری یەکتر دەگەن و دواتر بۆ ماوەی سێ کاتژمێر بەشێوەیەکی نەرم و ئاسایی بەیەکەوە دەبن، لەچێشتخانەیەکی خواردنی خێرا نانیان خواردووە و پاشان چوون بۆ پیاسەیەکی کورت لە پارکێک.\nبەگوێرەی ڕاپۆرتەکە، کاتێک گەنجەکە و کچە هاورێ بەکرێ گیراوەکەی لە پارەکەکە بەیەکەوە دادەنیشن، گەنجەکە هەوڵی داوە بە شێوەیەکی نەشیاو دەست لە جەستەی کچەکە بدات، بەپێی وتەی کچەهاوڕێ بەکرێگیراوەکە، گەنجەکە قسەی سەیر و سەمەرەی کردووە وەک "من دەتڕفێنم "هەروەها قسەی سێکسیشی لەگەڵدا کردووە.\nکچەکە باسی ئەوەشی کردووە، گەنجەکە بەشێوەیەکی نەشیاو دەستی لەجەستەی داوە، بەڵام نەیوێراوە ڕێگری لێبکات، چونکە ئەوان لەشوێنێک بوون کەسی تری لێی نەبووە، بۆیە ترسی ئەوەی هەبووە لەوەی کە بابەتەکە خراپتر بکات..\nبەگوێرەی ماڵپەڕە ئەمەریکییەکە،" کاتێک سێ کاتژمێرەکە تەواو بووە، گەنجەکە ڕێز لە گرێبەستە دەگرێت و ڕێگە بە کچەکە دەدات بڕوات، بەڵام کچەکە بەپەلە خۆی دەگەیەنێتە نزیکترین بنکەی پۆلیس و سکاڵا تۆماردەکات" .\nکاتێک گەنجەکە دەستگیر دەکرێت دان بە تاوانەکەیدا دەنێت و ئاماژە بۆ ئەوە دەکات کە نامەیەکی دەقی بۆ کچەکە ناردووە و تێیدا پەشیمانی خۆی لەوەکارەی کردوویەتی دەربریوە، بەڵام ئەوە بەس نەبوو ەبۆ ئەوەی لەزیندان ڕزگاری بکات.\nئەوەشخراوەتەڕوو، "دادوەری دۆسیەکە ڕەفتاری گەنجەکەی بە تاوان ناساندووە، بۆیە سزای شەش مانگ زیندانیکردنی بۆدەرکردوە و بەبڕی 180 هەزار دۆلاری تایوانی کە دەکاتە شەش هەزار و 420 دۆلاری ئەمەریکی سزای دارایی بەسەردا سەپاندووە.\n2021.01.26 - 11:44


- 8/25/2019 10:27:00 PM 12001 جار خوێندراوەتەوە\nحەشدی شەعبی، سەبارەت بە بۆردومانكردنی دو بنكەی سەربازی لەلایەن دو فڕۆكەی بێفڕۆكەوانەوە راگەیەندراوێكی بڵاوكردەوە و تێیدا ئاماژەی بەوەكردوە، ئیسرائیل ئەنجامدەری هێرشەكە بوە.\nئیسرائیل لە چوارچێوەی زنجیرە هێرشەكەیدا ئەنجامیداوە\nبەشی كار و چالاكیەكانی حەشدی شەعبی سەبارەت بە هێرشی دو فرۆكەی بێفڕۆكەوان بۆ سەر دو بنكەی سەربازیان لە ئەنبار ئەمڕۆ یەكشەممە بڵاویكردەوە "لە چوارچێوەی زنجیرە هێرشەكانی ئیسرائیل بۆ سەر خاكی عێراق، دوبارە لەرێگەی فڕۆكەی بێفڕۆكەوانەوە هێرشیانكردە سەر حەشدی شەعبی لە پارێزگای ئەنبار و بوە هۆی كوژرانی جەنگاوەرێكمان و برینداربونی یەكێكی دیكە".\nبە یاریدەی ئەمریكا كارەكە ئەنجامدراوە\nلە رایگەیەندراوەكەدا ئاماژە بەوەشكراوە "هێرشی فڕۆكە بێفڕۆكەوانەكانی ئیسرائیل بە هاوكاری هێزە ئاسمانیەكانی ویلایەتە یەكگرتوەكانی ئەمریكا بوە لە ناوچەكە و باڵۆنێكی گەورەی چاودێری ئەو هێزانەش لە نزیك ناوچەی رودانی هێرشەكە هەبوە".\nبێدەنگ نابین لە ئاست ئەو هێرشە\nلە بەشێكی دیكەی راگەیەندراوەكەدا حەشدی شەعبی پەیمانیداوە بە بێدەنگ نەبونی لە ئاست ئەو هێرشە و دەڵێت "پەیمان دەدەین بە گەلی عێراق، ئەو هێرشە كاریگەری لەسەر خواست و هەوڵی حەشدی شەعبی دروستناكات لەپێناو بەجێهێنانی ئەركی نیشتیمانی و روبەڕوبونەوەی تێرۆر و بەرگریكردن و روبەڕوبونەوەی دوژمنان و ئەو لایەنانەی پشتیوانییان لێدەكەن".\nئەو راگەیەندراوەی حەشدی شەعبی لە وەڵامی هێرشی دو فڕۆكەی بێفڕۆكەواندایە، كە ئێوارەی ئەمڕۆ یەكشەممە دو بنكەی سەربازیان لە ئەنبار كردە ئامانج و بەهۆیەوە زیانی گیانی ماددیان بەو هێزە چەكدارە گەیاند.\n# حه‌شدی شه‌عبی #ئه‌مریكا #ئیسرائیل #عێراق


قائیمقامى کەلار لەبارەى پێوەرى ئاوەوە چەند بڕیارێکى دەرکرد\n11:15 پێنج شه‌ممه 11 ته‌موز 2019\nقائیمقامی کەلار لەبارەی کێشەکانی پێوەری ئاوی ماڵان دڵنیایی دایە هاوڵاتییان، ئەگەر لەماوەی 15 ڕۆژدا کێشەکانی چارەسەر نەکرێت، ئەوا کارکردن بەو پێوەرە ڕادەگرێت.\nئەمڕۆ پێنجشەممە قائیماقامی کەلار لەگه‌ڵ به‌رێوه‌به‌رى ئاوى كه‌لار و ئه‌ندازیارى سه‌رپه‌رشتیارى خوێندنه‌وه‌ى پێوه‌رى ئاوى ماڵان كۆبووه‌وه، له كۆبوونه‌وه‌كه‌دا باس لە کێشەکانی پێوەری ئاوی ماڵان کرا.\nبەپێی ڕاگەیەندراوێکی قائمیقامییەتی کەلار، بڕیاردراوە، ئه‌و ماڵانه‌ى له سه‌رووى په‌نجا هه‌زار دینار پاره‌ى ئاویان بۆ هاتووه‌ته‌وه، پێداچوونه‌وه‌ى تێدا بكرێت و به قه‌رز له‌سه‌ریان ئه‌ژمار نەكرێت.\nهاوکات، پێویستە فه‌رمانگه‌ى ئاوى كه‌لار کێشەی ئەو ماڵانه‌ى پاره‌ى زۆریان بۆ هاتووه‌ته‌وه له ماوه‌ى 15 ڕۆژ چاره‌سه‌ر بكات، به پێچه‌وانه‌وه بە بڕیاری قائیماقامی شارەکە دانانى پێوه‌ر ڕاده‌گیرێت.\nلە ڕاگەیەندراوەکەدا قائیمامییەتی کەلار ئاماژەى بەوەشکردووە، له‌كاتى دانانى پێوه‌ر بۆ هه‌موو شارەکە، ماوه‌ى پێدانى ئاو به ماڵان زیاتر ده‌كرێت.\nدڵنیاییش ده‌ده‌نه هاووڵاتییانى شارى كه‌لار، دواى چاره‌سه‌ركردنى كێشه و كه‌موكورتییه‌كان، ئه‌و پاره‌یه‌ى مانگانه‌ى له ڕێگه‌ى پێوه‌رى ئاوه‌وه لەسەریان ئەژمار دەکرێت، كه‌متر ده‌بێت له‌و پاره‌یه‌ى پێشتر له سه‌ر بنه‌ماى ڕوبه‌ر بۆ هاوڵاتییان داده‌ندرا.\nڕوونیشیکردووەتەوە، له ئێستادا به‌رێوه‌به‌رایه‌تى ئاوى كه‌لار به بێ پێوه‌ر ڕۆژانه یه‌ك مه‌تر ئاو دابه‌ش ده‌كات به‌سه‌ر هاوڵاتییان، له دواى دانانى پێوه‌ر ئه‌گه‌ر هاوڵاتى ڕۆژانه یه‌ك مه‌تر ئاو سه‌رف بكات واته هه‌زار لیتر، ئه‌وا مانگانه ده‌كاته 7 هه‌زار 750 دینار.\nدانانی پێوەری ئاو بۆ چارەسەرکردنی کێشەکانی کەم ئاوی جێبەجێکرا، بەڵام بەهۆی بوونی کێشە لە پێوەرەکاندا و دیاریکردنی پارەیەکی زۆر بۆ هاوڵاتییان، ڕوبەڕووی ڕەخەنە بووەتەوە و دوێنێش قائیمقامی چەمچەماڵ کارکردنی بەو پێوەرە ڕاگرت.


ده‌ست به دابەشکردنی نەوتی سپی دەكرێت – سنور میدیا\nده‌ست به دابەشکردنی نەوتی سپی دەكرێت\nسەرەتای هەفتەی داهاتوو دابەشکردنی نەوتی سپی لە ناوچە شاخاوییەکانی هەرێمی کوردستان دەستپێدەکات.\nئاری کاکەشین سابیر، بەڕێوەبەری نەوت و کانزاکانی هەولێر بە میدیای پارتی راگەیاند، سەرەتای هەفتەی داهاتوو دەست ده‌كه‌ن بە دابەشکردنی نەوتی سپی به‌سه‌ر هاووڵاتیاندا.\nبەڕێوەبەری نەوت و کانزاکان ئاماژەی بەوەدا، حکومەتی هەرێمی کوردستان لەسەر تێچووی خۆی نەوتەکە دابەشدەکات، هەر ماڵێك 200 لیتر، کە دەکاتە بەرمیلێك، نەوتی پێدەدرێت و نرخی هەر بەرمیلێک 55 هەزار دیناری عێراقی دەبێت.\nوتیشی، لە قۆناغی یەکەمدا زیاتر لە 25 ملیۆن لیتر نەوتی سپی دابەش دەکەن، لەسەرەتای هەفتەی داهاتووەوە پڕۆسەکە لە پارێزگاکانی هەرێمی کوردستان بە یەکەوە دەستپێدەکات، بۆیە داوا لە بریکارەکان دەکەن، هاووڵاتییان ئاگادار بکەنەوە.\nئاماژەی بەوەشدا، له‌سه‌ر فه‌رمانی سەرۆکی حکومەت هەوڵەکانیان چڕ کردووەتەوە، بۆ ئەوەی بەخێرایی بەر لە دەستپێکردنی وه‌رزی سەرما و سۆڵە نەوت بگاتە دەست دانیشتووانی ناوچە شاخاوییەکان، بۆ ئەوەی ناچار نەبن پەنا بۆ بڕینەوە دار ببەن، تاوەکو کاریگەری نەرێنی لەسەر ژینگە و سروشتی کوردستان نەبێت.\nئاری کاکەشین روونی كرده‌وه، کوالێتی نەوتی سپی ئەمساڵ بەراورد بە ساڵی رابردوو باشترە و بڕەکەشی زیاترە، لە کاتێکدا لە ساڵی 2020 نزیکەی 22 ملیۆن لیتر دابەشکرا.


دەستگیرکراوانی بادینان بە زوترین کات ئازاد بکەن – Dengekan\nدەستگیرکراوانی بادینان بە زوترین کات ئازاد بکەن\nbyDenegkan\tFebruary 22, 2019\tGeneral\nکۆمیتەی چاودێری مافەکانی مروڤی کونگرەی نەتەوەەیی کوردستان سەبارەت بە دەستگیرکراوەکانی بادینان\nرۆژی ٢٣ی ژانویە فڕۆكە جەنگییەكانی توركیا، لە دوو بۆردوومانی جیاوازادا لە گەلی رەشاڤە ( كەمەری ئامێدی) لە ناحیەی دیرەلوكی سەربە قەزای ئامێدی شەش هاوڵاتی ناوچەكەیان كردە قوربانی. ئەو شەش هاولآتیيە كە بەمەبەستی ڕاوە ماسی چووبونە ئەو ناوچەیە ، لەو بۆردومانەدا چواریان گیاننیان بەخت کرد و ە دووانیان برینداربوون.\nلەكاتی مەراسیمی ناشتنەكەیاندا ژمارەیەكی زۆری هاوڵاتیانی ناوجەکە ، جگە لە کەس وکاری قوربانيان بەشداریانكرد. لەدوای ناشتنی تەرمەكانیان، گەنجانی ناوچەكە بە خۆپیشاندان بەرەو بنكەی سەربازی( سیرێ) كە لە كۆمەڵگەی سیرێیە بەڕێكەوتن.\nسەربازانی ناو بنكە سەربازیەكە بەبێ ئەوەی هيج بەهايەك بۆ خەڵکی ناوجەکە دابنێن، تەقە بەسەر خۆپیشاندەراندا دەكەن و لە ئاکامدا حەووت هاووڵاتی بريندار دەبێت و يەکێكيش گيانی بەخت دەکات کە تا ئێستاش هيج کەس لەوانەی کە تەقەيان کردووە بەسەر خۆپيشاندەراندا، لێپرسينەوەيان بەرامبەر نەکراوە ئەمە لەکاتێکدایە ئەرکی سەرەکی دامودەزگای دەوڵەتي پاراستنی هاووڵاتيانی خۆیە بەرامبەر بە هێزێکی دەرەکی, بەلام بەپێجەوانەوە هێزە ئەمنیەکانی حکومەتی هەریمی کوردستان چەندین هاوولاتی لە خۆپيشاندەران دەسبەسەر دەکەن.\nرۆژی ١١ی شوبات دادگای دھۆک بڕياری مانەوەی چەند کەس لە دەستبەسەرکراوەکان درێژ دەکاتەوە کە چەندین کەسيان گواسترانەوە بۆ دادگای دیرەلوک بە ھۆکاری “تایبەتمەندی شوێن” وە دۆسییەی شەش ده‌ستگیركراوی تر بە ناوەکانی شێروان شێروانی ، تاکوور زەردەشتی، رێکان رەشید، ئەیاز کەرەم وموستەفا بامەڕنی ، بە ناوی ئاردال زاخویی لە دادگای دهۆك هێشتراونەتەوە.\nبەپێیی زانياريەکان لە ميدياکانی باشووری کوردستانەوە بریار وایە ئەم دەستبەسەرکراوەانە بە ماددەی ١٥٦ی سزادانی عێراقی کە “خیانەتی نیشتیمانی و تێکدانی ئاسایشی وڵات”ە و سزاکەی “لەسێدارەدان”ە حوکم بدرێن. لە کاتێکدا ئەو دەستبەسەرکراوەانە دژ بەو سوپای تورکیا لە هەرێمیی کوردوستان ناڕەزایەتییان دەربڕیوە کە بۆتە مەترسی بۆسەر ژيان و ئاسایشی خەڵکی ناوجەکە وە بە پێ ئامارەکان لە ماوەی تەنیا چوارساڵی رابردوو ٨٢٣جار هه‌رێمی كوردستان له رێگای فڕۆكه و تۆپخانه‌كانی تورکیاوە بۆردوومان كراوە وە زیاتر لە ٢٠ھاووڵاتی گیانیان لەدەست داوە.\nبۆیە دۆسیەی ئەو چەند کەسە دەستبەسەرکراوەانە کراونەتە دۆسیەیەکی سیاسی و رێچکەی یاسایان نیە، لە راستیدا دەبوو ئەو چەند دەستبەسەرکراوەانە کە لە خۆپیشاندەرەکە بشداریان کەردوە بە پێ یاسای ژمارە ١١ی ساڵی ٢٠١٠ی رێکخستنی خۆپیشاندان مامەڵەیان لەگەڵ بکردرايت و ئەو شەش دەستبەسەرکراوەانە دھۆک کە لەو خۆپیشاندانەدا بەشدارنەبوون هەر لە سەرەتاوە دەسبەسەر نەدەبون.\nبە پێی یاسای ژمارە دەی ئاسایشی نیشتمانی عیراق و هەریمی کوردستان و یاسا بنەرەتیەکانی مافی مروڤ وەکو بەندەکانی ١٠، ١٨، ١٩ ، ٢١ ، ٢٧ کە بە روونی باس لە مافی بەشدار بوونی هاوونيشتمانيان لە کۆر و کۆمەڵدا دەکات، کۆمیتەی چاودێری مافەکانی مروڤی کونگرەی نەتەوەیی کوردستان داوا لە حکومەت و دەستگای داددی هەریمی کوردستان ئەکات کە بە زووترین کات بەندەکانی مافی مرۆڤ لەبەر چاو بگرێت و ئەو دەسبەسەرکراوانە بە بێ مەرج ئازاد بکات.\nهەر وەها کۆمیتەی چاودێری مافەکانی مروڤی ک ن ک داوا لە هاونیشتمانیانی باشوری کوردوستان دەکات کە نەهیڵن مافە بنەرەتیەکانیان لە لایەن هیج دەستگایکی ئەمنی و سیایسەوە پێشێل بکریت، وە بۆ سیستەمیکی شارستانی و دادپەروەرانە کە مافەکانی مرۆڤی تیدا گونجا بێت و شایانی ژیانی هاونیشتمانیانی باشوری کوردستان بێت، تێکوشانی هەمەلایانە بکەن.\nکۆمیتەی چاودێری مافەکانی مروڤی کونگرەی نەتەوەەیی کوردستان\nRue Jean Stas 41, 1060 Bruxelles, Tel : 00 32 2 647 30 84   fax : 00 32 2 647 68 49\nPrevious هۆنراوە بۆ منداڵان.. زمانی کوردیـم خۆشدەوێت.. رەزا شوان\nNext ماڵان …. مارف عومه‌ر گوڵ


کوژانه‌وەی شەمێکی تر\nتاريخ: ۱۳۹۷ سه شنبه ۴ ارديبهشت ساعت ۱۱:۲۷ بازدید: 1318 نظرات: 1 کد مطلب: 6447\nله هه‌ر شینی عه‌زیزێ، ماته‌مێکه پەژارەی هه‌وری شینه، یا ته‌مێکه\nهه‌زار ساڵی دەوێ تا قەتره ئاوێ دوڕێ پەروەردەکا، جوان به‌رهه‌مێکه\nدوڕ و گه‌وهه‌ر وەست بێ شوێنه‌واری وەدەس هێنانی زانا حه‌سته‌مێکه\nله تاریکی شەوی جەهل و نەزانی له کۆڕی عالەما، عالم شەمێکه\nبه‌داخەوە هه‌واڵی کۆچی دوایی مامۆستا مەلا عه‌زیزی ته‌ئیید، زانای ئایینی شەرعزان و پارێزگار و خۆپارێز ڕۆژی دووشەممه 3ی بانەمەڕ بڵاو بۆوە، جارێکی تر عاسمانی شاری مەهاباد ته‌م دایگرت و میحڕابێک له میحڕابی مزگەوتەکانی کوردستان چۆڵ بوو.\nمامۆستا مەلا عه‌زیزی ته‌ئیید یه‌کێک له زانا ئایینیه‌کانی شاری مەهاباد، ساڵی 1302ی هه‌تاوی واته 95 ساڵ بەر له ئێستا، له گوندی دێبۆکر 16 کیلۆمیتری ڕۆژئاوای مەهاباد له بنه‌ماڵه‌یه‌کی وەرزێر هاته دنیا، بابی بەڕێزی (ئه‌حمه‌د) به ئاوات بوو کوڕەکه‌ی ببێته مامۆستای ئایینی، ساڵی 1307 (ساڵی مەلا خەلیل) له خزمەت مەلای دێبۆکر (مەلا قادر) سەرەتای خوێندنی دەست پێکرد، ئاواڵی فەقێیه‌تی مامۆستا لەو سەردەمەدا "مەلا قادری نه‌زیمی، مەلا محه‌ممه‌دی ئه‌ییوبی، مەلا ئه‌حمه‌دی دۆنه‌خۆر" بوو. دواتر چووه گوندی قون قەڵا له لای (مامۆستا مەلا سادقی واسیق و بیلا) درێژه‌ی به خوێندن دا.\nساڵی 1324 هاته مەهاباد، له لای مامۆستا "مەلا سەدیقی سیدقی" قۆناغی موسته‌عیدی دەست پێکردووە، ئه‌و جار چووه بۆکان، له خزمەت مامۆستای زانا "عه‌للامه مەلا عیسامه‌ددینی شەفیعی" ماددە باڵاکانی خوێند، دوایه چۆته حه‌مامیان ـ ئه‌و کات حه‌مامیان مەکۆی مەلا و فەقێکانی موکریان بوو ـ له خزمەت زانای ئه‌و سەردەمه "عه‌للامه مەلا عه‌لی وەڵزی" درێژه‌ی به خوێندن دا. سەرەنجام ساڵی 1327ی هەتاوی چووە بۆ مەریوان، له بالک له خزمه‌ت مودەرریسی هه‌ڵکه‌وته "عه‌للامه مەلا باقر" ئیجازەی مەلایه‌تی وەرگرتووە. له بالک ئاواڵی فه‌قێیه‌تی مامۆستا مەلا عه‌زیز "مەلا ڕەسووڵی گۆڕەمه‌ری" بووە.\nوێنه: عەللامه ئه‌حمه‌دیان ـ مامۆستا مەلا عه‌زیز ته‌ئیید\nمامۆستا مەلا عه‌زیز ساڵی 1329 بوو به ئیمام و پێش نوێژی ئه‌و مزگه‌وته واته "مزگه‌وتی حاجی ئه‌حمه‌دی لەشکری" هه‌تا ئه‌و ساڵ، واته 68 ساڵ مامۆستا مەلا عه‌زیز بەردەوام، بێ پسانه‌وە له‌و مزگه‌وته ئه‌رکی مەلایه‌تی له ئه‌ستۆ بووە.\nپێویسته یادێک لەو مامۆستایانه بکه‌ین پێش مامۆستا مەلا عه‌زیز لەو مزگه‌وته مەلا و مودەرریس بوون "مەلا شێخ ئه‌حمه‌دی مەولایی، مەلا شێخ قادری ئیمام جومعه، مەلا عه‌لی سەوجه" خودا له هه‌موو لایه‌کیان خۆش بێ.\nمامۆستا مەلا عه‌زیزی ته‌ئیید ته‌مه‌نی دوور و درێژ و پڕ له بەرەکه‌تی بێ‌منه‌ت له هه‌ر دەسەڵاتێک و دوور له هه‌ر ڕەوت و جەرەیان و باڵێک بێ‌حاشیه و بێ‌پەراوێز به سەر بەرزی و ئابڕوومەندانه بۆ خزمەتی ئایین و کۆمەڵ تێپەڕاند.\nئه‌وەندەی له دەستی هات و له توانایی و تاقەتی دابوو له خزمه‌ت کردن کۆتایی نەکرد، ئه‌وەندەی توانی حه‌قی کوت، یا هه‌ر نه‌بێ ناحه‌قی نه‌کوت.\nماوەی 15 ساڵ هاوکات لەگەڵ ئه‌رکی مەلایه‌تی له مەدرەسەی عولوومی دینی مزگه‌وتی سوور شان به شانی گه‌ورە مەلاکانی سابڵاغ وەک مامۆستا مەلا حوسێنی مه‌جدی و مامۆستا شاریکه‌ندی مودەرریس بوو.\nماوەی 20 ساڵ لە مه‌درەسه دواناوەندییه‌کانی مەهاباد مامۆستا بوو، ئه‌رکی ڕوونکردنه‌وە و تێگه‌یاندنی سەدان لاوی دڵ زیندووی خوێن گه‌رمی له سەر شان بوو. من ئه‌و شانس و شانازییه‌م هه‌بوو وەک قوتابییه‌ک ساڵی 51 و 52ی هەتاوی له دەبیرستانی محه‌ممه‌د ڕەزای شای ئه‌و کات له خزمه‌تی دابووم.\n"شەرحی المنظومه البیقونیه و منثوراتها، احول شخصیه، النبی الاکرم و چهار یارش، فرایض (رضاع)".\nمامۆستا که‌سایه‌تێکی خوازه‌ڵۆک و چاونه‌زێر نه‌بوو، لایه‌نگری ماڵ و سامان و زەرق و بەرقی دنیا نه‌بوو، ژیانی ئه‌عیانی وەلانا، ماڵ و مڵک و باغی له‌دوا به‌جێ نەما، ئه‌گه‌ر بەرپرسێک هاتبا لای مامۆستا، زۆر زوو مه‌ندی و قووڵی و که‌یخودایه‌تی مامۆستا شوێنی له سەر ئه‌و بەرپرسه دادەنا، ئه‌گه‌ر داوا و داخوازییه‌کی هەبا، داوا و داخوازی بۆ خۆی و بۆ بنەماڵه‌که‌ی خۆی نەبوو، بەڵکوو چارەسەر کردنی کێشە و گرفتەکانی خەڵکی له‌بەر چاو بوو، مامۆستا مەلا عه‌زیز ته‌مه‌نێکی دوور و درێژ بۆ ڕاست کردنه‌وەی باری خواری خەڵکی ئه‌و شارە شاقەلی بەلا داکرد، دیاره له مەلایه‌کی دڵسۆزی کورد هه‌ر ئه‌وه چاوەڕوان دەکرێ.\nئه‌و کەسانه‌ی ئاگاداری گرفت و کێشە کۆمەڵایه‌تییه‌کانی نیو سەدەی ڕابردووی شاری مەهابادن، دەزانن مامۆستا مەلا عه‌زیز و هاواڵ و هاوڕێکانی مامۆستا مەلا کەریمی شاریکه‌ندی و مامۆستا مەلا عه‌بدوڵڵا ئه‌حمه‌دیان، وەک کەسایه‌تێکی سەربه‌خۆ، بێ‌لایه‌نگری هیچ باڵێک، چۆن قۆڵیان هەڵماڵی بۆ چارەسەر کردنی کێشه کۆمەڵایه‌تییه‌کان، چ شوێنێکی بەرچاویان بوو بۆ کوژاندنه‌وەی ئاوری نێوان ناخۆشی و تێک هەڵچوون و دووبەرەکی نێوان دەسەڵات و خەڵکی بێ دەسەڵاتی ئه‌و شارە.\nمامۆستا مەلا عه‌زیز وەک مەلایه‌کی زانا و کەیخودایه‌کی باوەڕپێکراو و ماقووڵی شار لە ڕادەی توانایی خۆی ئاوری دووبەرەکی نێوان دەسەڵات و خەڵکی ئەو شارەی کوژاندەوە. هەر لەبەر ئه‌وە مامۆستا مەلا عه‌زیز له نێو دڵی خەڵکی ئه‌و شارەدا جێگای هه‌بوو، خاوەنی هێزێکی مه‌عنه‌وی بوو، پێوەندێکی ڕوحی له‌گه‌ڵ ئه‌و خەڵکه هه‌بوو.\nبرچسب ها: بۆکان, حەمامیان, مامۆستا عزیز تایید, مامۆستا عه‌زیز ته‌ئیید, محمد احمدیان, محه‌ممه‌د ئه‌حمه‌دیان, مزگه‌وتی حاجی ئه‌حمه‌د, مسجد حاج احمد لشکری, مهاباد, مەهاباد\nسید عبیداله شیخ محمد امینی ۱۳۹۷/۲/۴\nخوای باریتعالی له زیر سیبه ری ره حم و ره حمه تی خوی ماموستا بحه سینیته وه و به به هه شتی شاد کا